Όταν το ουρικό οξύ ψηλώνει…και η άρθρωση αντιδρά… - Meganalysis\nΌταν το ουρικό οξύ ψηλώνει…και η άρθρωση αντιδρά…\nTο ουρικό οξύ είναι προϊόν του μεταβολισμού των πουρινών, δηλαδή των πρωτεϊνών στον πυρήνα των ανθρώπινων κυττάρων, που κυκλοφορεί στο αίμα.\nΥπό φυσιολογικές συνθήκες αποβάλλεται από τον οργανισμό, σε ορισμένες περιπτώσεις όμως, ο μηχανισμός αποβολής του ουρικού οξέος δεν λειτουργεί σωστά, με αποτέλεσμα τα επίπεδά του στο αίμα να αυξάνονται.\nΔιεθνώς αυτό υπολογίζεται ότι συμβαίνει στο 15%-20% των ενηλίκων, οι οποίοι έχουν τιμές υψηλότερες από το ανώτατο φυσιολογικό όριο των 6,8 mg/dl. και ετσι, διατρέχουν αυξημένο κίνδυνο να εκδηλώσουν υπερουριχαιμία.\nΓενικά, υπολογίζεται ότι το 3,5% των ενηλίκων πάσχει από ουρική αρθρίτιδα, με τα τρία τέταρτα να είναι άνδρες ηλικίας άνω των 65 ετών\nΕιδικά, υπάρχουν δύο κύριες ομάδες ατόμων που επηρεάζονται συνήθως από ουρική αρθρίτιδα:\n• άνδρες ηλικίας μεταξύ 40 και 50 ετών.\nΗ ουρική αρθρίτιδα είναι σπάνια σε προεμμηνοπαυσιακές γυναίκες και ο γιατρός μπορεί να επιθυμεί να διερευνήσει περαιτέρω τα συμπτώματά.\nΗ ουρική αρθρίτιδα προσβάλλει συνήθως μία άρθρωση κάθε φορά, συχνά την άρθρωση του μεγάλου δακτύλου του ποδιού. Άλλες αρθρώσεις μπορεί επίσης να προσβληθούν από ουρική αρθρίτιδα, όπως στα χέρια, τους καρπούς, τα γόνατα, τους αστραγάλους και τους αγκώνες.\nΧωρίς θεραπευτική αγωγή, ένα επεισόδιο ουρικής αρθρίτιδας συνήθως διαρκεί περίπου μία εβδομάδα. Άλλο επεισόδιο μπορεί να μη συμβεί για μήνες ή ακόμη και χρόνια.\nΑν η ουρική αρθρίτιδα δεν ελέγχεται καλά, ο χρόνος μεταξύ επεισοδίων μπορεί να λιγοστεύει, τα επεισόδια να γίνονται πιο σοβαρά και οι αρθρώσεις μπορεί να πάθουν οριστική βλάβη.\n•μόνιμο ήπιο πόνο & φλεγμονή των αρθρώσεων που έχουν προσβληθεί\n•τόφους – στερεές εναποθέσεις (εξογκώματα) κρυστάλλων ουρικού οξέος, ειδικά στα αυτιά, τα δάχτυλα, τα χέρια, τους βραχίονες, τα γόνατα και τον αγκώνα\n•πέτρες στα νεφρά μπορεί να αναπτυχθούν σε άτομα που πάσχουν με υψηλά επίπεδα ουρικού οξέος και αυτές οι πέτρες μπορεί να περάσουν απαρατήρητες μέχρις ότου να κολλήσουν στον ουρητήρα. Τότε προκαλούν οξύ πόνο, επώδυνη και συχνότερη ούρηση, αίμα στα ούρα, ή ναυτία και έμετο.\nΠερίπου το 10% των λίθων των νεφρών αποτελούνται από ουρικό οξύ. Αν και οι πέτρες στα νεφρά βρίσκονται συνήθως σε ασθενείς με ουρική αρθρίτιδα, εντοπίζονται επίσης σε περίπου το 20% των ασθενών που έχουν υψηλά επίπεδα ουρικού οξέος, αλλά όχι ουρική αρθρίτιδα.\n•Νεφρική ανεπάρκεια. Το πιο σοβαρό σύμπτωμα που συνδέεται με τα υψηλά επίπεδα ουρικού οξέος είναι η νεφρική ανεπάρκεια, η οποία εκδηλώνεται ως μειωμένη ούρηση, δύσπνοια, οίδημα στα άκρα, σύγχυση και υπνηλία, κόπωση, ή πόνο στο στήθος.\nΑυξημένη παραγωγή ουρικού οξέος μπορει να οφείλεται σε:\n•Αυξημένη πρόσληψη πουρινών με την τροφή, δηλαδή αυξημένη κατανάλωση εντοσθίων (συκώτι, νεφρά), κρέατος μικρών ζώων με υψηλή περιεκτικότητα σε λίπος (κρέας από αρνί, κατσίκι), θαλασσινών, προιόντων κυνηγίου, φασόλια, σπανάκι, μανιτάρια, κουνουπίδι, αρακάς, σπαράγγια κ.α.\n•Αυξημένη κατανάλωση αλκοόλ.\n•Αυξημένη ανακύκλωση πυρηνοπρωτεινών που παρατηρείται σε ορισμένα αιματολογικά νοσήματα καθώς και σε άλλα νοσήματα όπως ψωρίαση.\n•Ύπαρξη γενετικών ανωμαλιών σε ένζυμα που συμμετέχουν στο μεταβολισμό του ουρικού οξέος.\n•Ιδιοπαθής υπερουριχαιμία (αύξηση της τιμής του ουρικού οξέος στο αίμα).\nΕλαττωμένη αποβολή του ουρικού οξέος από τους νεφρούς μπορεί να οφείλεται σε:\n•Καταστάσεις που προκαλούν μείωση του ph των ούρων.\n•Καταστάσεις οξέωσης (διαβητική, γαλακτική νηστεία).\nΟ γιατρός σας θα σας ρωτήσει για τα συμπτώματά σας, το ιατρικό ιστορικό και το οικογενειακό ιστορικό της ουρικής αρθρίτιδας.\nΤα σημάδια και τα συμπτώματα της ουρικής αρθρίτιδας περιλαμβάνουν:\nΤα καλά νέα είναι ότι η ουρική αρθρίτιδα μπορεί να προληφθεί.\nΜιλήστε στο γιατρό σας σχετικά με τους τρόπους πρόληψης της ουρικής αρθρίτιδας, που περιλαμβάνουν:\n•Φάρμακα: Υπάρχουν φάρμακα που μπορεί να μειώσουν τα επίπεδα ουρικού οξέος στο αίμα σας\n•Αλκοόλ: Περιορίστε την ποσότητα αλκοόλ που πίνετε γενικά και αποφεύγετε να πίνετε πολύ αλκοόλ κάθε φορά.\n•Απώλεια βάρους: Αν είστε υπέρβαρο άτομο, πρέπει να χάσετε βάρος σταδιακά. Βεβαιωθείτε ότι η διατροφή σας είναι υγιεινή επειδή οι «αυστηρές» δίαιτες ή δίαιτες «ασιτίας» μπορεί πράγματι να αυξήσουν τα επίπεδα ουρικού οξέος. Δείτε ένα διαιτολόγο για συμβουλές.\n•Αλλαγές στη διατροφή: Πιστεύεται ότι ορισμένες τροφές μπορεί να προκαλέσουν επεισόδια ουρικής αρθρίτιδας. Αυτές οι τροφές τείνουν να περιέχουν υψηλά επίπεδα πουρίνης.\nΩστόσο, θεωρείται ότι δεν προκαλούν ουρική αρθρίτιδα όλες οι τροφές που είναι πλούσιες σε πουρίνες.\nΥπάρχουν επίσης ελάχιστες επιστημονικές αποδείξεις ότι αν αποφεύγετε τροφές που είναι πλούσιες σε πουρίνες μπορείτε να μειώσετε επιτυχώς τα επεισόδια ουρικής αρθρίτιδας.\nΠουρίνες υπάρχουν σε πολλά τρόφιμα, ιδίως στα κρέατα, τις αντζούγιες, τις ρέγκες, τα σπαράγγια και τα μανιτάρια.\nΟι τελευταίες μελέτες δείχνουν ότι η κατανάλωση φρουκτόζης (αναψυκτικών) συνδέεται με υψηλότερα επίπεδα ουρικού οξέος στο αίμα.\n•Πολύ βοηθάει η κατανάλωση άφθονου νερού (συνιστώνται 1-2 λίτρα νερό την ημέρα, συν 1-2 λίτρα από άλλα υγρά). Η καφεΐνη πρέπει να αποφεύγεται απ’ αυτούς που έχουν υψηλό ουρικό οξύ στο αίμα και ουρική αρθρίτιδα, διότι έχοντας αυτή διουρητική δράση επιτείνει την υπερουριχαιμία.\n•Η βιταμίνη C (κατανάλωση πολλών πορτοκαλιών) βοηθά τους νεφρούς να αποβάλλουν μεγαλύτερες ποσότητες ουρικού οξέος στα ούρα.


Συνταγές με πορτοκάλια μπανάνες | Συνταγούλης\nΣυνταγές με πορτοκάλια μπανάνες\nΣΟΚΟΛΑΤΕΝΙΟ ΚΕΙΚ ΜΕ ΜΠΑΝΑΝΕΣ & ΠΟΡΤΟΚΑΛΙ\n4 μπανάνες 4 κ.σ. ζάχαρη 4 κ.σ. μαργαρίνη Βιτάμ 1 φλ. ζάχαρη ¾ φλ. καλαμποκέλαιο 1 ½ κ.σ. ξίδι λευκό 1 ½ κ.σ. κονιάκ 1 βανίλια ¼ κ.γ. ...\nΣυνταγές για Κέικ σοκολάτα - μπανάνα (Chef στον αέρα)


L’Oreal Professionnel Hair Touch Up Light Brown 75ml – Hair Story | Κομμωτήριο Παλλήνη\nL’Oreal Professionnel Hair Touch Up Light Brown 75ml\nHome/Concealer/L’Oreal Professionnel Hair Touch Up Light Brown 75ml\nΕπαγγελματικό concealer, για τις ρίζες των μαλλιών. Ανοιχτή καστανή απόχρωση.\nΚατηγορία: Concealer Ετικέτες: L’Oreal Professionnel, Touch Up\nΜπορεί να χρησιμοποιηθεί στα σημεία που έχουν βγει οι ρίζες, πχ χωρίστρα, κρόταφοι.\nΨεκάστε στις γκρίζες περιοχές ή στις περιοχές που έχουν βγει οι ρίζες.\nΚατανείμετε με τα δάχτυλά σας, για φυσικό αποτέλεσμα.\nΠροσαρμόζεται στο χρώμα των μαλλιών και καλύπτει τις γκρίζες ρίζες.\nΕφαρμόζεται εύκολα και στεγνώνει άμεσα μετά την εφαρμογή, χαρίζοντας φυσικό αποτέλεσμα.\nΔεν αφήνει wet αποτέλεσμα και δε μεταφέρεται στα υπόλοιπα μαλλιά.\nΕνσωματώνει συστατικά επαγγελματικού make up και τεχνολογία ξηρού πάγου.\nΑπομακρύνεται εύκολα με το 1ο λούσιμο.\nΗ σειρά Touch Up είναι σε προσφορά -30%.\nL’Oreal Professionnel Hair Touch Up Brown 75ml\nΕπαγγελματικό concealer, για τις ρίζες των μαλλιών. Καστανή απόχρωση.\nL’Oreal Professionnel Hair Touch Up Black 75ml\nΕπαγγελματικό concealer, για τις ρίζες των μαλλιών. Μαύρη απόχρωση.\nL’Oréal Professionnel Homme Clay\nΠηλός για δυνατό, ματ κράτημα στα μαλλιά σας.\nL’Oreal Professionnel Tecni Art New Super Dust 7g\nL’Oreal Professionnel Serie Expert Blondifier Masque 250ml\nΗ μάσκα Blondifier Restoring and Illuminating mask θρέφει και ενυδατώνει τα μαλλιά, ενώ παράλληλα χαρίζει εντατική λάμψη.


ΜΑΘΕ ΤΑ ΠΑΝΤΑ ΓΙΑ ΤΗ ΣΥΝΕΤΑΙΡΙΣΤΙΚΗ ΤΡΑΠΕΖΑ ΛΑΜΙΑΣ: Ερχονται τα Πτωχοδικεία\nΕρχονται τα Πτωχοδικεία\nΈρχονται τα «Πτωχοδικεία» για τα χρέη - Τι είναι, πώς θα λειτουργήσουν.\nΕΛΕΥΤΑΙΑ ΕΥΚΑΙΡΙΑ ΓΙΑ ΤΙΣ ΟΦΕΙΛΕΣ\nΈρχονται τα «Πρωτοδικεία» για τα χρέη - Τι είναι, πώς θα λειτουργήσουν\nΣτα λεγόμενα και «Πτωχοδικεία» θα καταφεύγουν οι υπερχρεωμένες, αλλά βιώσιμες επιχειρήσεις μέσω του ειδικού διαμεσολαβητή, ο οποίος θα ορίζεται, προκειμένου να βρει τη βέλτιστη λύση για τις επιχειρήσεις.\nΟυσιαστικά οι... Πτωχοδίκες δεν θα κάνουν τίποτε άλλο παρά να εγκρίνουν το σχέδιο αναδιάρθρωσης που θα επιλέγεται για μια εταιρεία που «πνίγεται» μεν στα χρέη, αλλά που μπορεί να σταθεί στα πόδια της και να σώσει τις θέσεις εργασίας. Η Δικαστική απόφαση θα είναι ουσιαστικά και το «πράσινο» φως για να ξεκινήσει το business plan με τα νέα δεδομένα.\nΈτσι, θα ενισχύεται και η προστασία των τραπεζικών στελεχών, καθώς το σχέδιο θα φέρει τη σφραγίδα του «Πτωχοδικείου» και κανείς δεν θα μπορεί να αμφισβητήσει την εγκυρότητα των αποφάσεων, ούτε θα μπορεί να «καταδιώκει» τα στελέχη των διοικήσεων των χρηματοπιστωτικών ιδρυμάτων που επέλεξαν τη συγκεκριμένη λύση.\nΣε πρώτη φάση, αλλά άμεσα, τα «Πτωχοδικεία» θα λειτουργήσουν σε Ειρηνοδικεία της Αθήνας και της Θεσσαλονίκης, ωστόσο, θα υπάρχει πρόβλεψη και για δημιουργία τους σε μεγάλες πόλεις της επαρχίας. Οι Δικαστές - «Πτωχοδίκες» θα πρέπει να έχουν γνώση των οικονομικών στοιχείων και θα εξειδικευτούν στην «ανάγνωση» ισολογισμών, συμφωνιών δανειοδότησης ή άλλων δεδομένων που αφορούν μια υπερχρεωμένη επιχείρηση.\nΘα επιλέγεται μια συμφωνία - πακέτο για το σύνολο των οφειλών μιας επιχείρησης, με πολλές βεβαίως ρήτρες ασφαλείας και αυστηρά «πέναλτι» για όσους επιχειρηματίες επιδιώκουν να αποποιηθούν των ευθυνών τους για την κατάσταση της εταιρείας τους. Η «αποβολή» των μη συνεργάσιμων μετόχων και η άμεση αλλαγή διοίκησης είναι ένα από τα μέτρα που συμφωνήθηκαν με τους δανειστές.\nΤις συμφωνίες - πακέτο για διαγραφές μέρους των οφειλών μιας επιχείρησης θα επικυρώνουν τα δικαστήρια και οι δικαστές θα καλούνται να διερευνήσουν αν υπάρχουν περιθώρια βιωσιμότητας κι αν στο μέλλον η εν λόγω επιχείρηση θα επιστρέψει στην κερδοφορία και θα μπορεί να εξυπηρετεί κανονικά το υπόλοιπο των δανείων και λοιπών οφειλών.\nΑξίζει να σημειωθεί ότι αυτή η διαδικασία θα αφορά τα χρέη και των επιχειρήσεων και των ελεύθερων επαγγελματιών. Σε πολλές περιπτώσεις μικρών και μεσαίων εταιρειών τα σχέδια θα είναι τυποποιημένα, αλλά στις μεγάλες επιχειρήσεις θα γίνονται ειδικές παρεμβάσεις, ανάλογα με τις δυνατότητες που έχουν.\n· Σύσταση στο Υπουργείο Δικαιοσύνης, Επιτροπής Διαχείρισης Αφερεγγυότητας με αρμοδιότητες τη χορήγηση της άδειας διαχειριστή αφερεγγυότητας, την ανανέωση και την ανάκλησή της, καθώς και τη μέριμνα και την τήρηση του μητρώου διαχειριστών αφερεγγυότητας.\n· Σύσταση πειθαρχικού συμβουλίου για τον πειθαρχικό έλεγχο των διαχειριστών αφερεγγυότητας.\n· Συγκρότηση Επιτροπής Εξετάσεων για τη διενέργεια γραπτών πανελλήνιων εξετάσεων μέσω των οποίων θα επιλέγονται οι διαχειριστές αφερεγγυότητας.\n· Άμεση «καρατόμηση» των Διοικήσεων των Επιχειρήσεων οι οποίες δεν συνεργάζονται, ώστε να βρεθεί ένα βιώσιμο σχέδιο εξυγίανσης των Εταιρειών τους.\n· «Πάγωμα» οφειλών για συγκεκριμένο χρονικό διάστημα. Δεν θα γίνεται απευθείας «κούρεμα», αλλά οι οφειλές θα «παρκάρονται» και σε περίπτωση που η Επιχείρηση συνεχίσει να λειτουργεί και βγάλει κέρδη, τότε θα μπορεί να εξυπηρετήσει μέρος από τα συνολικά χρέη της. Αν δεν καταφέρει να καταστεί βιώσιμη, τότε θα επιλέγεται το τελικό «κούρεμα» στα επίπεδα ακόμη και του 50% - 60%.\n· Υποχρεωτικές συγχωνεύσεις θυγατρικών μιας επιχείρησης, περικοπές, αναδιάρθρωση προσωπικού.\n· Τιτλοποίηση δανείων και είσοδος των τραπεζών στο μετοχικό κεφάλαιο. Πώληση δανείων σε funds.


Ανανέωση γλάστρας με μωσαϊκό, ξύλο και βότσαλο - Ftiaxto.gr\nΈνα από τα πιο εύκολα και διασκεδαστικά πράγματα που μπορείς να κάνεις για να αλλάξεις ύφος στο μπαλκόνι σου είναι να ομορφύνεις τις παλιές σου γλάστρες! Σου προτείνω 3 διαφορετικά υλικά αλλά αν αφήσεις τη φαντασία σου ελεύθερη, σίγουρα θα βρεις πολλές ακόμη ιδέες…\nΓλάστρα με μωσαϊκό\nΜπορείς να χρησιμοποιήσεις ένα καινούργιο μπολ ή κάποιο παλιό σπασμένο. Σε κάθε περίπτωση θα χρειαστεί να σπάσεις το μπολ σε μικρά κομμάτια περίπου 2 με 3 εκατοστά το καθένα. ΠΡΟΣΟΧΗ: Να φοράς προστατευτικά γάντια καθόλη τη διάρκεια της κατασκευής, η σπασμένη πορσελάνη κόβει πολύ!\nΒάλε μια μικρή ποσότητα Mamut Glue Multi στην πίσω πλευρά κάθε σπασμένου κομματιού για να το κολλήσεις στη γλάστρα. Το Mamut Glue Multi θα το βρεις και στην πολύ βολική pressure pack συσκευασία, όπου έχεις απόλυτο έλεγχο στη ποσότητα που θα βάλεις, χωρίς το ειδικό πιστόλι. Όταν τελειώσεις τη κατασκευή, κλείνεις με το καπάκι και ξαναχρησιμοποιείς όποτε θέλεις! Αφού γεμίσεις με σπασμένα κομματάκια όλη τη γλάστρα, άσε την κόλλα να στεγνώσει για 24 ώρες.\nΧρησιμοποίησε Joint Fix για να γεμίσεις τα κενά. Το Joint Fix είναι έτοιμο ακρυλικό κονίαμα με εξαιρετική πρόσφυση και αντοχή στο νερό. Θα σε γλυτώσει από τη διαδικασία ανάμειξης τσιμέντου για την ολοκλήρωση της κατασκευής.\nΒγάλε μια ποσότητα Joint Fix σε ένα πλαστικό πιάτο και με το δάχτυλο άπλωσέ το ώστε να καλύψει όλα τα κενά ανάμεσα στο σπασμένα κομμάτια. Άσε το Joint Fix περίπου 10 λεπτά να σφίξει και μετά καθάρισε τα κομμάτια με ένα μαλακό σφουγγάρι και νερό.\nΆφησε το Joint Fix να στεγνώσει καλά για 24 ώρες. Η πρώτη γλάστρα είναι έτοιμη για να δεχτεί τα φυτά σου!\nΔες τις αναλυτικές οδηγίες της κατασκευής στο diy.bostik.com\nΓλάστρα με ροδέλες ξύλου\nΒάλε μια μικρή ποσότητα κόλλας Bostik All Purpose στη πίσω πλευρά κάθε ροδέλας και κόλλησε την πάνω στη γλάστρα. Κάλυψε όλη την επιφάνεια της γλάστρας με τις ξύλινες ροδέλες, χωρίς να αφήσεις κενά ανάμεσα στα ξύλα.\nΆσε τη κόλλα να στεγνώσει καλά για 24 ώρες και μετά πέρασε όλες τις ροδέλες με διάφανο βερνίκι εμποτισμού.\nΑφού στεγνώσει και το βερνίκι, μπορείς να βάλεις το αγαπημένο σου φυτό στη καινούργια σου γλάστρα! Με γεια!\nΓλάστρα με βότσαλα\nΒάλε λίγη ποσότητα Mamut Glue Crystal σε ένα πλαστικό πιάτο και με μια μικρή σπάτουλα άπλωσε την κόλλα στην επιφάνεια της γλάστρας. Κόλλα ένα ένα τα βότσαλα χωρίς να αφήνεις κενό ανάμεσά τους. Άσε την κόλλα να στεγνώσει για 24 ώρες.\nΑφού στεγνώσει η κόλλα, πέρασε όλη την επιφάνεια με διάφανο βερνίκι για πέτρες. Άσε το βερνίκι να στεγνώσει για μία μέρα.\nΈτοιμη και αυτή η γλάστρα! Φύτεψε ένα λουλούδι και διακόσμησέ την στο μπαλκόνι σου! Καλό καλοκαίρι!\nΗ ανανέωση γλαστρών είναι μια ευγενική χορηγία της Bostik\nbostik, ftiaxto, ανανέωση, βότσαλο, γλάστρα, διακόσμηση, καλοκαίρι, μωσαικό, ξύλο, φυτά\nΒραχιόλι με χάντρες και βελονάκι\nΦτιάξτο 27 Ιουλίου 2021


No.09. Mono In VCF. Guillemots. « All Gone\nΟ Simon Reynolds παραμένει ο καλύτερος εν ζωή γραφιάς της pop κουλτούρας. Μακράν και με διαφορά από τον δεύτερο. Πο… twitter.com/i/web/status/1… 1 day ago\n@some_chrs @InnerEarRecords @dbourinio Μα από την ίδια δεξαμενή βγαίνουν και οι άνθρωποι της δουλειάς. Ακριβώς ίδιο… twitter.com/i/web/status/1… 1 day ago\n@some_chrs @InnerEarRecords @dbourinio Ναι οι Chickn είναι εξαιρετικοί. Όπως και οι Baby Guru τρίβουν στα μούτρα το… twitter.com/i/web/status/1… 1 day ago\n@some_chrs @InnerEarRecords @dbourinio Είναι ο κλασικός διαχωρισμός στην Ελλάδα (δεν ξέρω τι σόι καραδιαστροφή είνα… twitter.com/i/web/status/1… 1 day ago\n@some_chrs @InnerEarRecords @dbourinio Αν και ομολογώ ότι παρατηρώντας τα πιτσιρίκια στις συναυλίες, βλέπω λίγο να… twitter.com/i/web/status/1… 1 day ago\n@some_chrs @InnerEarRecords @dbourinio Γενικά η στυλιστική κουλτούρα των rock fans στην Ελλάδα μπλοκάρει παντού. Τη… twitter.com/i/web/status/1… 1 day ago\n@some_chrs @InnerEarRecords @dbourinio Χε Χε... Η πλειονότητα των ελλήνων "ροκάδων" τείνει να ξεχνάει την gender be… twitter.com/i/web/status/1… 1 day ago\n@some_chrs @InnerEarRecords @dbourinio Ναι δυστυχώς έτσι είναι. Παρότι το rock ποτέ δεν ήταν απλό ούτε απλοϊκό. Καλ… twitter.com/i/web/status/1… 1 day ago\n« No.10. Santogold. Zutons.\nNo.08. MGMT. Travis. »\nNo.09. Mono In VCF. Guillemots.\nPosted by gone4sure στο 12 Δεκεμβρίου 2008\n(Και ενώ μυρίζει ακόμα καμμένο -από τους δρόμους, και κυρίως από τους εγκέφαλους- συνεχίζω το countdown, νιώθω lone rider σε αυτή την γενικευμένη ηλιθιότητα και προσπαθώ να ηχομονώσω την ψυχή μου από τα φάλτσα τριγύρω. Κοιτάζω το εξώφυλλο των Mono In VCF και μία σκέψη τριγυρνάει στο κεφάλι μου: το μαύρο που πρέπει να φάνε αυτοί οι χοιρινοί είναι ολικό και πολύπλευρο, σαν «θέλημα Θεού». Οργή και απόγνωση. Έχω ενα τελειωτικό αίσθημα που με μπλοκάρει.)\nBest No.09: soothing mono\nΠΟΙΟΙ ΕΙΝΑΙ: Πέντε από την Tacoma της Seattle. Mono In VCF. VCF = Voltage Controlled Filter. Τραγουδίστρια είναι η Hunter Lea. Κοντά στην Geike των Hooverphonic και την Sarah των St. Etienne. Είναι ήσυχοι γενικά. Δεν κάνουν θόρυβο για την πάρτη τους. Τους νιάζει πολύ ο Phil Spector. Και ο Scott Walker. Και η sunshine pop με μια συννεφιά στον ορίζοντα. Έχουν θέμα με την αναλογική τεχνολογία. Την ψάχνουν με τα «ηχητικά τείχη». Λατρεύουν τον Terry Jacks. Τον καλούν να τραγουδήσει μαζί τους. Τον διασκευάζουν κιόλας στο «There’s No Blood In Bone».\nΚΑΙ ΓΙΑΤΙ ΕΙΝΑΙ ΕΔΩ: Διότι το «Mono In VCF» (Stylomusic, Ιανουάριος 2008) είναι η ήρεμη δύναμη της χρονιάς. Έχει μέλι αλλά και μπαλσάμικο. Bourbon αλλά και λεμονίτα. Όχι μαζί. Πανέμορφα τραγούδια. Ευγενική και κομψή διάθεση. Τους κάνεις άνετα παρέα. Πορωμένοι με τα καλώδια στα vintage μηχανήματα. Παραγωγός ο Martin Feveyear. Που έχει κάνει Queens Of The Stone Age και Mark Lanegan μεταξύ άλλων. Καμία σχέση η τραχύτητα εδώ. Όλα έχουν σφραγίδα αρμονίας.\nΤΙ ΔΕ ΛΕΙΤΟΥΡΓΕΙ: Οι αιχμές. Συχνά, αυτή η τυφλή πίστη τους στη μελωδικότητα δεν τους αφήνει να απογειωθούν. Δεν πειράζει όμως. Τους αγαπάς γειωμένους.\nΑΠΟ ΠΟΥ ΝΑ ΞΕΚΙΝΗΣΩ: Aφού εμπέδωσες το «Escape City Scrapers», ένα από τα singles της χρονιάς, προχώρα στο δεύτερο, το «Spider Rotation«, κ.ο.κ.\nWorst No.09: disturbing stereo\nΠΟΙΟΙ ΕΙΝΑΙ: Guillemots. Πολυεθνικό τετραμελές group: Άγγλος. Σκοτσέζος. Καναδός. Βραζιλιάνος. Αρχηγός ο τραγουδιστής – κιθαρίστας – κιμπορντίστας Fyfe Dangerfield. Τρελό hype με το ντεμπούτο album τους «Τhrough The Windowpane» (2006, Polydor). Έχασε το Mercury Prize της χρονιάς από το ντεμπούτο των Arctic Monkeys. Ξεκίνησαν με ένα ep το 2005. Κάνανε support στον Rufus Wainwright και τους έμαθε η υφήλιος. Ωραίοι. Παιανίζοντες. Επικολυρικοί. Ρομαντικοί.\nΚΑΙ ΓΙΑΤΙ ΕΙΝΑΙ ΕΔΩ: Γιατί με το «Red» (Polydor, Μάρτιος 2008) έπαθαν καθίζηση. Σαν τρικυμία εν κρανίω, ένα πράμα. Έσβησαν την ταυτότητά τους. Γύρισαν στην glitzy πλευρά των 80’s σαν σε χρονοδίνη. Βούτηξαν στο A.O.R., στα FM, στην κορπορατίλα του ντουνιά. Έγραψαν κάτι χλαπάτσες. Προσποιήθηκαν ότι τους αρέσει κιόλας. Τις έντυσαν σε ένα ωραίο, φαντεζί εξώφυλλο που θυμίζει κάπως τα αριστουργήματα που έκανε ο Storm Thorgerson για τους prog rockers. Γκρεμοτσακίστηκαν. Ακόμα απορώ με τη πετριά που έφαγαν.\nΤΙ ΛΕΙΤΟΥΡΓΕΙ: Οι Zippo στα ρεφρέν.\nΤΙ ΝΑ ΔΙΑΛΕΞΩ, ΑΝ ΠΡΕΠΕΙ ΣΩΝΕΙ ΚΑΙ ΚΑΛΑ: Το single, το «Get Over It«, όχι τίποτα άλλο, αλλά για να ξαναθυμηθείς γιατί, τότε, δε σου άρεσαν οι Toto και οι Big Country.\nΤα τελικά αποτελέσματα της μπλογκοψηφοφορίας στις 22 Δεκέμβρη 2008.\nΑν θέλετε να δείτε τι συμβαίνει με τα entries των 54 συμμετεχόντων bloggers, εδώ τα συγκεντρωτικά αποτελέσματα, μέρα με τη μέρα.\nΚάθε μέρα ψηφίζουν οι dustroad, lkrory21, Aggelos, Stratos, Schottkey, Homo Ludens, Thod, Killah, T-drom, Antiparos-blog, Fantasmenios, Indictos, Mixalis E, kapetank, Kostas K, Depecher, Zeugolator, Elafini, Mitrelino, Fotis Vallatos, Gsus, Jangel, Bug In The City, Greg, Fuzzyburlesque, Long Medley, Silent Crossing, Twee, Mimis, mictsant, flp, Laviebohemie, Impressed guy, Bolek, Chemical Robert, Cartoon Dandy, Dumb Dog, Dark Tyler, A Pagan Place, Mediocrity Rules, Photoharrie, The Robot\nΑναμένονται με τελικές λίστες στις 20 Δεκέμβρη οι No Heathen, mhulot, River Pheonix, J.McManus, Γκαβός και ο Κοντός, mouxlaloulouda, Vencerem, Enteka και Vague Tourist.\nΈχουν ήδη ψηφίσει οι Another Day Full Of Dread, dimhap.\nThis entry was posted on 12 Δεκεμβρίου 2008 στις 12:39\tand is filed under Music. You can follow any responses to this entry through the RSS 2.0 feed. You can leave a response, ή trackback from your own site.\n2 Σχόλια to “No.09. Mono In VCF. Guillemots.”\nA Pagan Place said\n12 Δεκεμβρίου 2008 στις 16:41\nΌμως…άθλια γραμματοσειρά, οι δε στίχοι στο βωμό της οικονομίας.\nΘα το δείς να φιγουράρει στο δικό μου Νο.8(προς το παρόν πρέπει να ποστάρω το 11, έμεινα λίγο πίσω :p)\n13 Δεκεμβρίου 2008 στις 03:45\nShot by all sides…I sighroni dimokratia anavioni ton exostrakismo. Opou den piptei Logos, piptei ultraviolence, ke ola ta shetika.


Κ-20: Λεβαδειακός – Ξάνθη 1-1\nYou are at:Home»ΠΟΔΟΣΦΑΙΡΟ ΛΕΒΑΔΕΙΑΚΟΣ»ΝΕΟΙ ΛΕΒΑΔΕΙΑΚΟΥ»Κ-20: Λεβαδειακός – Ξάνθη 1-1\nBy stereasports.gr on\t 17 Σεπτεμβρίου 2017 ΝΕΟΙ ΛΕΒΑΔΕΙΑΚΟΥ, ΠΟΔΟΣΦΑΙΡΟ ΛΕΒΑΔΕΙΑΚΟΣ\nΙσόπαλη 1-1 αναδείχθηκε η ομάδα Κ-20 του Λεβαδειακού με την αντίστοιχη ομάδα της Ξάνθης σε αγώνα για την 4η αγωνιστική του πρωταθλήματος που έγινε στο γήπεδο του Αγίου Σπυρίδωνα.\nΜάλιστα οι νεαροί του Λεβαδειακού απέδωσαν πολύ καλό ποδόσφαιρο και θα μπορούσαν να πάρουν ακόμα και τη νίκη με βάση τις ευκαιρίες που δημιούργησαν. Να τονίσουμε επίσης ότι ο Λεβαδειακός είναι και η πρώτη ομάδα που ανάγκασε την Ξάνθη στην πρώτη απώλεια βαθμών.\nΤο σκορ άνοιξε ο Λεβαδειακός στο 37ο λεπτό με σουτ του Δήμου και η ομάδα της Ξάνθης ισοφάρισε σε 1-1 στο 44′ με τον Ιωάννου, διαμορφώνοντας το τελικό αποτέλεσμα και φτάνοντας τους 7 βαθμούς μετά από τα τρία παιχνίδια που έχει δώσει, ενώ ο Λεβαδειακός ανέβηκε στους 4 βαθμούς.\nΛΕΒΑΔΕΙΑΚΟΣ: Ζωγράφος, Σαλιάι, Φασσάς (60′ Τσίμος), Λιάγκας, Μερεντίτης, Αργυρίου, Δήμος (69′ Μιτακίδης), Χατζηλάμπρος, Ιωαννίδης (90+1′ Παπαθεοδώρου), Νίκας, Βήχος.\nΞΑΝΘΗ: Τζελέπης, Χατζηχρήστου (65′ Στοΐνοβιτς), Γιανναράκης, Μελιόπουλος, Παπάζογλου, Παπαδόπουλος, Αγγελόπουλος (46′ Τσέλα), Τσάπαρης (76′ Καλογιάννης), Τριανταφύλλου, Σουλεϊμάν, Ιωάννου.\nPrevious ArticleOlympiko: «Βγάζει ταλέντα». Στουρνάρας & Πάστρας στον Ολυμπιακό\nNext Article Ανιγκό: «Να καταφέρουμε κάτι μεγάλο…»


Ερωτήσεις&απαντήσεις για τα παιδικά καθίσματα αυτοκινήτου - e-mama.gr\nBy Liza 27 Φεβρουαρίου 2014\nΤα παιδιά πρέπει πάντα να είναι κατάλληλα ασφαλισμένα στο αυτοκίνητο και να χρησιμοποιούν ειδικό κάθισμα, ανάλογα με την ηλικία τους.\nΜέχρι εδώ καλά. Το ξέρουμε όλοι.\nΦτάνει όμως να ξέρουμε μόνο αυτό; Πως θα επιβεβαιώσουμε ότι το παιδί μας είναι ασφαλές μέσα σε ένα αυτοκίνητο;\nΤο Ινστιτούτο Οδικής ασφάλειας δίνει τις απαντήσεις στις πιο συχνές ερωτήσεις σχετικά με τα παιδικά καθίσματα αυτοκινήτου.\n(Εδώ θα πρέπει να πούμε ότι αναφέρεται στα υφιστάμενα καθίσματα που πληρούν τις προδιαγραφές της νόρμας ECE R44/04. Αυτή η νόρμα αλλάζει σταδιακά και η νέα θα αναφέρεται στο ύψος και όχι στα κιλά των παιδιών. Θα κάνουμε αφιέρωμα και σε αυτή την αλλαγή. Μέχρι τότε όμως χρησιμοποιούνται κανονικά οι παρακάτω κατηγορίες) Οι κατηγορίες για τα παιδικά καθίσματα αυτοκινήτου αναφέρονται στα κιλά του παιδιού. Οι βασικές κατηγορίες είναι οι εξής:\nΤα παιδιά πρέπει να ασφαλίζονται στο κάθισμά τους απο νεογέννητα\nΗ σύσταση είναι να αλλάζουμε κάθισμα όταν το παιδί έχει εξαντλήσει το όριο κιλών της προηγούμενης κατηγορίας. Μια άλλη παράμετρος που θα μας οδηγήσει σε αλλαγή κατηγορίας καθίσματος είναι το εάν το κεφάλι του παιδιού ξεπερνά την πλάτη του παιδικού καθίσματος.\nΕάν το κεφάλι του μωρού αρχίζει να ξεπερνά την πλάτη του καθίσματος πρέπει από την κατηγορία 0/0+ να περάσουμε στην κατηγορία 1. Από την κατηγορία 1, εάν το ύψος των αυτιών πλησιάζει το όριο της πλάτης του καθίσματος, πρέπει να περάσουμε στην κατηγορία 2-3.\nΗ χρήση καθισμάτων που είναι στραμμένα ανάποδα στη φορά κίνησης του αυτοκινήτου ΕΙΝΑΙ η πιο ασφαλής. Το παιδί είναι ασφαλέστερο να παραμένει αντεστραμμένο μέχρι τα όρια βάρους του καθίσματος.\nΌλα τα βρεφικά καθίσματα της κατηγορίας 0/0+ (0-13 κιλά) τοποθετούνται υποχρεωτικά ανάποδα. Στη Σκανδιναβία, η συντριπτική πλειοψηφία των παιδιών παραμένει ανάποδα μέχρι 4 ετών, στην υπόλοιπη Ευρώπη μέχρι 9-12 μηνών, ενώ στις ΗΠΑ μέχρι 12-15 μηνών.\nΤο Σκανδιναβικό μοντέλο αναφέρεται στην παρατεταμένη χρήση ανάποδων καθισμάτων μέχρι 4 ετών, κάτι που εκεί συμβαίνει εδώ και 45 χρόνια. Έρευνα μεγάλης Σουηδικής αυτοκινητοβιομηχανίας έδειξε ότι σε σύνολο 13.000 ατυχημάτων με εμπλεκόμενα 800 παιδιά από 0-4 ετών, οι σοβαροί τραυματισμοί σε παιδιά που ήταν σε ανάποδα καθίσματα ήταν 8%. Ενώ σε παιδιά που ήταν σε καθίσματα που κοιτούσαν μπροστά 40%.\nΟι Σουηδοί χρησιμοποιούν rear facing καθίσματα για πάνω απο 40 χρόνια\nΗ γενική σύσταση είναι το μωρό να μη μένει πάνω από 2 ώρες σε μια συγκεκριμένη στάση όπως σε ένα τέτοιο κάθισμα υπό κλίση. Η ανάπτυξη των κινησιακών δυνατοτήτων απαιτεί την εναλλαγή θέσεων ή το ξάπλωμα σε οριζόντια θέση. (οι συχνές στάσεις είναι απαραίτητες)\nΤο κάθισμα μπορεί να τοποθετηθεί στη θέση του συνοδηγού ΜΟΝΟ όταν είναι απενεργοποιημένος ο αερόσακος\nΗ απάντηση δεν είναι απλή γιατί εξαρτάται από διάφορες παραμέτρους. Θεωρητικά, η μεσαία θέση του πίσω καθίσματος είναι η πιο ασφαλής με την έννοια ότι αυτό το σημείο έχει τη μεγαλύτερη απόσταση από κάθε πλευρά του αυτοκινήτου. Άρα και τις μικρότερες πιθανότητες τραυματισμού σε περίπτωση σύγκρουσης.\nΔεν έχουν όμως όλα τα αυτοκίνητα ζώνη 3 σημείων εκεί (απαραίτητη για την τοποθέτηση παιδικού καθίσματος) ή υποδοχείς ISOfix (απαραίτητοι για τοποθέτηση βάσης ISOfix). Μεταξύ των 2 πίσω θέσεων, συνιστάται ελαφρά περισσότερο αυτή πίσω από το συνοδηγό. Οι συγκρούσεις από τη δεξιά πλευρά του αυτοκινήτου είναι κατά τι λιγότερες από εκείνες στην αριστερή.\nΣχετικά με τη θέση του συνοδηγού υπάρχει αρκετή σύγχυση. Σε διάφορες ιστοσελίδες και μπλογκς αναφέρεται ότι δεν πρέπει να τοποθετούνται παιδικά καθίσματα στο κάθισμα του συνοδηγού. Αυτό δεν είναι σωστό, τουλάχιστον για τα καθίσματα της κατηγορίας 0/0+ (0-13 κιλά).\nΟι κατασκευαστές αυτοκινήτων, τα τελευταία χρόνια, έχουν θωρακίσει πολύ το μπροστινό τμήμα του αυτοκινήτου, αφού οι μετωπικές συγκρούσεις είναι οι πιο συχνές. Η απόφαση τοποθέτησης ή μη βρεφικού καθίσματος στη θέση του συνοδηγού, εξαρτάται περισσότερο από τις συνήθειες χρήσης του αυτοκινήτου.\nΑντίθετα, εάν η χρήση του αυτοκινήτου είναι πιο συχνή από όλη την οικογένεια, είναι πιο βολικό τα μωρά να είναι πίσω και να ελέγχονται από ειδικούς αμβλυγώνιους καθρέπτες.\n14. Τι είναι το ISOfix;\nΤο συγκεκριμένο σύστημα έχει αναπτυχθεί, διότι έρευνες έχουν δείξει ότι το ποσοστό εσφαλμένης χρήσης στα παιδικά καθίσματα αυτοκινήτου (από τους γονείς) ξεπερνά το 70%.\nAnna 3 έτη ago\t Reply\nΚαλημέρα! Είναι υπερβολή ή επικίνδυνο λες να έχω το κάθισμα ανάποδα στη θέση του συνοδηγού μέχρι δεκαοχτώ κιλά εφόσον το κάθισμα αυτό επιτρέπει την ανάποδη φορά μέχρι και το group 1 ;


Εγκαταλείπει η Βαλερί Τριερβελέρ το πολιτικό ρεπορτάζ\nΌταν μια γυναίκα πληγώνεται σίγουρα θα βρει τον τρόπο να πάρει ...\n«Είμαι στην υπηρεσία των φτωχών», τόνισε ο πρόεδρος της Γαλλίας ...\nΦήμες θέλουν τον Αλέν Ντελόν να είναι ζευγάρι με την Βαλερί Τριερβελέρ. ...\nΕγκαταλείπει η Βαλερί Τριερβελέρ, η πρώην σύντροφος του Γάλλου προέδρου Φρανσουά Ολάντ, το πολιτικό ρεπορτάζ. Η Τριερβελέρ, επισκεπτόμενη σήμερα μια παραγκούπολη στη Βομβάη, δήλωσε στο Γαλλικό Πρακτορείο ότι δεν θα ασχοληθεί πια με το πολιτικό ρεπορτάζ, προσθέτοντας ότι θα ήθελε να αφιερωθεί περισσότερο στο ανθρωπιστικό της έργο.\nΣε ερώτηση δημοσιογράφου εάν θα συνεχίσει να ασκεί το επάγγελμα της δημοσιογράφου, η Τριερβελέρ απάντησε:\n«Θα συνεχίσω, αλλά δεν κάνω σχέδια, είναι πολύ νωρίς». Η πρώην πρώτη κυρία της Γαλλίας, κριτικός λογοτεχνίας στο περιοδικό Paris Match, δε σκέφτεται πάντως να επανακάμψει στην κάλυψη της πολιτικής: «Δεν επιθυμώ κάτι τέτοιο κι (εξάλλου) αυτό θα ήταν πολύ περίπλοκο».\n«Είμαι πολύ ευτυχής εδώ, με πιέζουν να φύγω, αλλά δεν έχω καμία όρεξη να φύγω» τόνισε. «Δεν έχω ανάγκη να αλλάξω διάθεση» προσέθεσε η Τριερβελέρ, η οποία πραγματοποίησε στην Ινδία την πρώτη της δημόσια εμφάνιση μετά το χωρισμό της με το Φρανσουά Ολάντ. Η δημοσιογράφος, η οποία αναμένεται να ταξιδέψει για το Παρίσι απόψε, περιηγήθηκε για μία ώρα στους δρόμους της παραγκούπολης Μαντάλα της Βομβάης.\n«Με ευχαριστεί να γνωρίζω διαφορετικούς ανθρώπους, που έχουν ανάγκη βοήθεια και μαζί με την οργάνωση ACF βρισκόμαστε εδώ για να προσπαθήσουμε να τους βοηθήσουμε με αυτό το επισιτιστικό πρόγραμμα» τόνισε η ίδια. Ερωτηθείσα εάν επιθυμεί να συνεχίσει την ανθρωπιστική της δράση, η Τριερβελέρ απάντησε: «Ναι, και πιο συγκεκριμένα προς όφελος των άπορων παιδιών».\nΣτο «κόκκινο» το πολιτικό θερμόμετρο ενόψει debate\n«Κόκκινο» αναμένεται να χτυπήσει απόψε το πολιτικό «θερμόμετρο» κατά ...\nΣυνεδριάζει σήμερα (στις 10:00) το άτυπο Πολιτικό Συμβούλιο της ΝΔ. Ο ...


Μία bartender που ξεκίνησε από την Κεφαλονιά, έτοιμη να αφήσει την δίκη της κληρονομιά! | Kefalonia Magazine\nΑρχική Life Style Μία bartender που ξεκίνησε από την Κεφαλονιά, έτοιμη να αφήσει την δίκη...\nΜία bartender που ξεκίνησε από την Κεφαλονιά, έτοιμη να αφήσει την δίκη της κληρονομιά!\nH ΑΓΑΠΗ ΠΕΤΡΟΠΟΥΛΟΥ ΜΕ ΤΟ MY TIE\nΞεκινάμε όπως πρέπει, πρώτα με τις κυρίες. Την βρήκαμε πίσω από την μπάρα του A for Athens όπου δουλεύει ενώ μόλις είχε γυρίσει από ταξίδι για χάριν του Μy Tie. Με τεράστιο χαμόγελο μας συστήθηκε και μάλλον αυτό είναι το μεγάλο της ατου “Ειμαι η Αγάπη, μετράω 26 χρόνια ζωής και ασχολήθηκα με τον χώρο της εστίασης ως σερβιτόρα αρχικά, στα 16, για ένα χαρτζιλίκι και την δικαιολογία να αργω λιγο να γυρίσω σπιτι. Ανακάλυψα τον κόσμο του ποτού και των αναμειξεων το 2013 δουλεύοντας σe ένα πολύ όμορφο μπαρ στην Κεφαλονιά, το bee’s knees. Εκει ξεκίνησα να χτυπάω δειλά δειλά τα πρώτα μου σέικερ και να αναμειγνύω ποτα. Το να σερβίρω κόσμο είναι δουλειά μου και την αγαπάω την δουλειά μου. Μου αρέσει οι καλεσμένοι μου να νιώθουν οικεία μαζί μου και να τους βοηθαω για να πετύχουν το καλύτερο δυνατό για την καλή τους διάθεση, είτε αυτό σημαίνει να τους καθοδηγήσω στο τι θα πιουν, που να πάνε για φαγητό η μέχρι και ποια παράσταση αξίζει να παρακολουθήσουν. Η επικοινωνία είναι το ατού μου, ένα ατού που με έχει βοηθήσει πολύ στην φιλοξενία”.\nΌλα όσα περιέγραψε τα καταλαβαίνεις από την πρώτη επαφή μαζί της. Όμως πως πήρε την απόφαση να δηλώσει συμμετοχή στο Bacardi Legacy “Για έναν περίεργο λόγο ήταν σαν να με πήρε από το χέρι το ποτό μου και να συμπλήρωσε την φόρμα συμμετοχής μόνο του. Δεν είχα σκοπό να δηλώσω, η αλήθεια ξέρετε είναι πως οι διαγωνισμοί, απαιτούν χρόνο, αφοσίωση και αρκετό άγχος. Όποτε δεν ήμουν πολύ πρόθυμη να μπω σ αυτήν την διαδικασια. Μόλις όμως συνέλαβα την ιδέα του ποτού πείστηκα. Κι όπως μου έχει απόδειξει το My Tie είχε απόλυτο δίκιο. Νιώθω πολύ χαρούμενη, αγχωμένη και ανυπόμονη θα έλεγα”.\nMy Tie λοιπόν. Η γραβάτα της και το cocktail της. Μας μιλάει για αυτό όσο το ετοιμάζει πίσω από την μπάρα “Το ρούμι είναι ένα απόσταγμα που το απολαμβάνω σε τικι συνταγές. Μια από τις αγαπημένες μου είναι το mai tai. Αμέσως σκέφτηκα λοιπόν να δημιουργήσω μια παραλλαγή του. Αποτελείται από Bacardi ocho anos, σιρόπι μακαντεμια, χυμό lime, φλούδες lime, martini bitter speciale και ginger beer. Το όνομα του Μy Tie εκτός του ότι είναι λογοπαίγνιο σε σχέση με το κλασικό Mai Tai, αντικατοπτρίζει ένα αξεσουάρ το οποίο κατεξοχήν θεωρείται ανδρικό. Το «φοράω» λοιπόν περήφανα, κάνοντας μια δουλειά που είναι κυρίως ανδροκρατουμενη και υποστηρίζοντας πως τα στερεότυπα δεν έχουν θέση στην ζωή μας. Ενθαρρύνω με το ποτό μου τον κόσμο που θα το γευτεί ή απλώς το ακούσει, να απελευθερωθεί από οποιοδήποτε στερεότυπο συναντά στην καθημερινότητα του και να εκφραστεί ελεύθερα, να ζήσει το όνειρο του οποίο κι αν είναι αυτό , κλείνοντας τα αυτιά σε ανθρώπους και καταστάσεις που τον κρατάνε μακριά από αυτά που πιστεύει και αντιπροσωπεύει”.\nΤο ταξίδι της Αγάπης και του My Tie έχει ήδη ξεκινήσει. Όπως σου είπαμε την βρήκαμε στο A for Athens λίγο μετά από την επιστροφή της από ένα ταξίδι. “Η προώθηση του ποτού βοηθάει να γίνει κληρονομιά της Bacardi, αλλά και το ίδιο το ποτό. Όταν ένα cocktail είναι νόστιμο, καινοτόμο και εύκολο στην παραγωγή, τότε έχει τεράστιες πιθανότητες να γίνει το επόμενο classic. Ο ρόλος των προωθητικών ενεργειών είναι για να γίνει γνωστό σε όσο το δυνατόν περισσότερο κόσμο γίνεται και να κινητοποιήσει το κοινό να το φτιάξουν και να το δοκιμάσουν. Αυτό προσπαθώ εγώ μέσω παραδοσιακών τρόπων διαφήμισης μέσω τύπου και ραδιοφώνου, όπως επίσης social media κι guest shifts. Έρχεσαι κοντά με τους καλεσμένους σου, τους εξηγείς την ιστορία σου και τους αφήνεις να την γευτούν μέσα από το ποτό”. Σε όλο αυτό δίπλα της είναι το Bacardi “Αρχικά η Bacardi είναι το μέσο το οποίο ενεργοποιεί όλη αυτήν την διαδικασία. Μας δίνει την ευκαιρία να δημιουργήσουμε και να ασχοληθούμε με αυτό που αγαπάμε. Όπως επίσης να το δει πολύς κόσμος όλο αυτό.\nΗ βοήθεια της είναι κυρίως οικονομική και συμβουλευτική. Από κει και πέρα ξεκινάμε την προώθηση του ποτού. Το Bacardi σαν απόσταγμα το έχω σε αρκετά μεγάλη εκτίμηση. Είναι ένα ρούμι με ιστορία, χαρακτήρα και δυναμισμό. Η γκάμα του είναι μεγάλη, πράγμα που σου λύνει τα χέρια στην δημιουργία ποτών. Εγώ χρησιμοποιώ το Bacardi ocho anos, ένα ζεστό, ξεκούραστο και μεστό ρούμι που σε ταξιδεύει σε ηλιόλουστες μέρες της Καραϊβικής. Ο διαγωνισμός με έκανε να νιώσω μέλος της οικογένειας Bacardi. Μου έδωσε πολλά εφόδια και με οδήγησε σε μονοπατια που μόνη μου δεν ξέρω αν θα τα περπατούσα”.\nΑγαπημένο της classic cocktail της οικογένειας Bacardi: “Ειμαι ανάμεσα σε Daiquiri και Mai Tai. Ίσως γι αυτό και το δικό μου ποτό ακολουθει γευστικά την γραμμή του mai tai αλλά το σερβίρισμα του Daiquiri. Λατρεύω να αναμειγνύω το Bacardi με φρούτα, εσπεριδοειδή και γεύσεις που μας ταξιδεύουν στο καλοκαίρι γενικότερα”.\nΑναδημοσίευση από portfolio.oneman.gr\nΠροηγούμενο άρθροΤην «τιμητική» τους είχαν στην εκδήλωση για την κοπή της πίτας της Ν.Δ, οι υποψήφιοι Περιφερειάρχες Γιώργος Πατούλης (Αττική) και Ρόδη Κράτσα (Ιόνια Νησιά).\nΕπόμενο άρθροΚατελειός: Μία νέα όμορφη παραλία (pics)


Μόνοι μας τορπιλίζουμε τον τουρισμό μας\nΚάθε χρόνο τέτοια εποχή η γερμανική λέσχη αυτοκινήτου ADAC δημοσιεύει στο περιοδικό της το πόρισμα από ελέγχους που κάνει σε πλοία της ακτοπλοΐας σε ολόκληρη τη Μεσόγειο.\nΑυτό γιατί τη συγκεκριμένη περίοδο εκατομμύρια μέλη της ταξιδεύουν για τις διακοπές τους και θέλουν να γνωρίζουν σε τι κατάσταση βρίσκονται τα πλοία στα οποία θα επιβιβαστούν.\nΕτσι και φέτος οι έλεγχοι αυτοί έδειξαν ότι ένας αριθμός ελληνικών πλοίων έχει προβλήματα με την ασφάλειά του. Στεγανά που παραμένουν ανοιχτά, κλειστές έξοδοι κινδύνου, σωσίβιες λέμβοι που δεν λειτουργούν, ανεκπαίδευτο πλήρωμα. Από την άλλη, αναφέρονται και τα πλοία που τηρούν όλους τους κανόνες ασφαλείας. Η ADAC είναι η μεγαλύτερη λέσχη αυτοκινητιστών του κόσμου, με πάνω από 12 εκατομμύρια μέλη, που λαμβάνουν και το περιοδικό της που εκδίδεται κάθε μήνα.\nΤους ελέγχους αυτούς διενεργούν ανεξάρτητοι εμπειρογνώμονες, με έδρα το Αμβούργο, πιστοποιημένοι από το γερμανικό κράτος. Δεν πρόκειται για υπαλλήλους της ADAC. Πραγματοποιούν τους ελέγχους τους μυστικά, καταγράφουν τα αποτελέσματά τους με κάμερα, προκειμένου να υπάρχουν αδιάσειστα στοιχεία, και στη συνέχεια παρουσιάζονται στους επικεφαλής καπετάνιους και δηλώνουν την παρουσία τους. Η συνήθης αντίδραση των αρμόδιων ελληνικών αρχών είναι να υπερασπιστούν τυφλά τα συμφέροντα των πλοιοκτητών. Ποτέ δεν παραδέχονται ότι πράγματι ορισμένα πλοία παρουσιάζουν προβλήματα, ενώ άλλα κάνουν τη δουλειά τους πολύ καλά.\nΠριν από χρόνια είχαμε δημοσιεύσει ανάλογη έκθεση της λέσχης ADAC, η οποία και κατέγραφε σοβαρές ελλείψεις σε κάποια ελληνόκτητα πλοία. Τότε η ανακοίνωση του αρμόδιου υπουργείου είχε τίτλο «Γερμανική τορπίλη κατά του τουρισμού μας». Δεν πέρασε πολύς καιρός και είχαμε το τραγικό ναυάγιο ανοιχτά της Πάρου. Η λογική των Ελλήνων αρμοδίων είναι ότι για κάποιο άγνωστο λόγο, τον οποίο και δεν μπορούν να μας εξηγήσουν, ορισμένοι «κακοί» έχουν βάλει στο μάτι τον ελληνικό τουρισμό και θέλουν να τον χτυπήσουν. Οι συνηθισμένες δηλαδή «θεωρίες συνωμοσίας από κέντρα του εξωτερικού».\nΒέβαια, την κατάσταση από πρώτο χέρι τη ζουν κατά κύριο λόγο οι Ελληνες πολίτες που την εποχή αυτή θέλουν να ταξιδέψουν ακτοπλοϊκώς. Οι βλάβες και οι ταλαιπωρίες είναι τακτικό φαινόμενο και δεν χρειάζεται η ADAC για να μας το πιστοποιήσει ούτε τα αρμόδια ελληνικά υπουργεία να βγάζουν ανακοινώσεις άκριτης υπεράσπισης των συμφερόντων των Ελλήνων εφοπλιστών. Οσο για τις τιμές που πληρώνουν οι επιβάτες για να ταξιδέψουν ορισμένες φορές με αμφιβόλου ασφαλείας πλοία, αυτό είναι ένα άλλο θέμα που χρειάζεται μεγάλη ανάλυση. Φέτος η ADAC ήλεγξε ειδικά τα ελληνικά ακτοπλοϊκά πλοία, καθώς όπως δήλωσαν οι εκπρόσωποί της τα τελευταία χρόνια έχουν αυξηθεί τα παράπονα των μελών της. Το ένα τρίτο από τα συνολικά δεκατέσσερα πλοία που υπέστησαν έλεγχο, βρέθηκαν με σοβαρές ελλείψεις, ενώ κάποια πήραν άριστα.\nΤα αποτελέσματα αυτά παίρνουν πάντοτε μεγάλη δημοσιότητα και μεταδίδονται σχεδόν από όλα τα γερμανικά ΜΜΕ. Αποτελούν δηλαδή ένα βασικό στοιχείο προσανατολισμού των εκατομμυρίων Γερμανών τουριστών που θέλουν να περάσουν τις διακοπές τους στη Μεσόγειο.\nΑνάμεσα στα πλοία που χαρακτηρίζονται «με σοβαρές ελλείψεις» δεν είναι μόνο ελληνικά. Είναι και ορισμένα από την Ιταλία, αλλά και τη Γαλλία. Κανένα όμως υπουργείο στις χώρες αυτές δεν έβγαλε ανακοινώσεις προάσπισης των πλοιοκτητών του, υποστηρίζοντας ότι όλα είναι καλά, δεν υφίσταται κανένα πρόβλημα και ότι οι κακοί της ADAC θέλουν να πλήξουν τον τουρισμό της Ιταλίας, της Γαλλίας ή κάποιας άλλης χώρας.


Κορονοϊός: Ραγδαία πτώση των κρουσμάτων στην Αχαΐα – Dytikanea.gr - Δίκτυο Ενημέρωσης Δυτικής Αχαϊας\nΑπό τα 47 που ανακοινώθηκαν χθες στα μόλις δύο έπεσαν τα κρούσματα του κορτονοϊού στην Αχαΐα σύμφωνα με την σημερινή ενημέρωση για τη γεωγραφική κατανομή των 445 κρουσμάτων που ανακοινώθηκαν. Συνολικά στην Δυτική Ελλάδα εντοπίστηκαν μόλις εννέα κρούσματα\n“Σήμερα ανακοινώνουμε 445 νέα κρούσματα της λοίμωξης του νέου κορωνοϊού (COVID-19), εκ των οποίων 12 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται στα 144738, εκ των οποίων 52.2% άνδρες. Κατά την ιχνηλάτιση βρέθηκε ότι 5616 (3.9%) θεωρούνται σχετιζόμενα με ταξίδι από το εξωτερικό και 43776 (30.2%) είναι σχετιζόμενα με ήδη γνωστό κρούσμα.\nΤέλος, έχουμε 36 νέους θανάτους από τη νόσο COVID-19, φθάνοντας τους 5263 θανάτους συνολικά στη χώρα, εκ των οποίων 3107 (59.0%) άνδρες. Η διάμεση ηλικία των θανόντων συμπολιτών μας ήταν τα 79 έτη και το 95.5% είχε κάποιο υποκείμενο νόσημα ή/και ηλικία 70 ετών και άνω”.\nΑναλυτικά η εικόνα για τις νέες μολύνσεις σε Αττική, Θεσσαλονίκη και την υπόλοιπη Ελλάδα. Τα νέα κρούσματα που έδωσε ο κορονοϊός αναλυτικά ανά περιοχή.\nΠόσα κρούσματα προκάλεσε ο κορονοϊός στην Αττική, πόσα στην Θεσσαλονίκη και πόσα στην υπόλοιπη Ελλάδα;\nΜαζί με την συνολική ενημέρωση για την επιδημιολογική κατάσταση στην Ελλάδα, ο ΕΟΔΥ ενημερώνει αναλυτικά και για το πού ακριβώς εντοπίστηκαν οι νέες μολύνσεις που «γέννησε» ο κορονοϊός το τελευταίο 24ωρο στην Ελλάδα.\nΣύμφωνα με τα στοιχεία του ΕΟΔΥ, την Κυριακή (10/1) στην Αττική εντοπίστηκαν 171 κρούσματα και στην Θεσσαλονίκη 75.\n"Τεριόλο": Το κάστρο της Φραγκοκρατίας που χρησιμοποιούσαν γαλαζοαίματοι, ως θέρετρο


Χρησιμοποιούμε cookies προκειμένου να σας παράσχουμε μια φιλική στον χρήστη και αποτελεσματική υπηρεσία καθώς και περιεχόμενο προσαρμοσμένο στα ενδιαφέροντά σας. Χρησιμοποιούμε επίσης cookies προκειμένου να προβάλλουμε δυναμικά διαφημίσεις για το Univadis και διαφημίσεις των επιχειρηματικών συνεργατών μας και στο Univadis και σε επιλεγμένους ιστοτόπους τρίτων.\nΜάθετε περισσότερα σχετικά με τα Cookies στο Univadis\nΤα εν λόγω Cookies απαιτούνται για την λειτουργία των ιστοτόπων και των υπηρεσιών μας. Τα χρησιμοποιούμε προκειμένου να μπορέσετε να συνδεθείτε σε ασφαλείς περιοχές των ιστοτόπων και των Υπηρεσιών μας.\nΜάθετε περισσότερα σχετικά με τα αυστηρώς απαραίτητα cookies.\nCookies Ανώνυμης Παρακολούθησης\nΜας βοηθούν στο να βελτιώσουμε τον ιστότοπό μας παρακολουθώντας ανώνυμα ποιοι σύνδεσμοι και ποια χαρακτηριστικά χρησιμοποιούνται πιο συχνά. Οι εν λόγω πληροφορίες χρησιμοποιούνται για να δημιουργήσουν ανώνυμες και συγκεντρωτικές στατιστικές που χρησιμοποιούμε προκειμένου να εντοπίσουμε προβληματικές και επιτυχημένες περιοχές του ιστοτόπου και των εφαρμογών μας. Τα εν λόγω cookies είναι απαραίτητα προκειμένου να σας παρέχουμε διαρκώς μια βελτιστοποιημένη εμπειρία στις υπηρεσίες μας.\nCookies Διαφημίσεων Βάσει των Ενδιαφερόντων σας και Περιεχομένου\nΧωρίς τα εν λόγω cookies, οι διαδικτυακές διαφημίσεις που δέχεστε θα είναι λιγότερο σχετικές προς εσάς. Τα εν λόγω cookies χρησιμοποιούνται προκειμένου να καταστήσουν τον ιστότοπό μας, τις υπηρεσίες μας και τις διαφημίσεις μας περισσότερο σχετικές με τα ενδιαφέροντά σας, αλλά μπρούν επίσης να χρησιμοποιηθούν για να ελαττώσουν τον αριθμό των φορών που βλέπετε μια διαφήμιση και για να χαρτογραφήσετε την αποτελεσματικότητα μιας διαφημιστικής εκστρατείας. Τα εν λόγω cookies ενδέχεται να χρησιμποιηθούν για να τοποθετήσουμε διαφημίσεις βάσει των ενδιαφερόντων σας στους ιστοτόπους και τις υπηρεσίες μας αλλά επίσης και στους ιστοτόπους τρίτων που επισκέπτεστε.\nΜάθετε περισσότερα σχετικά με τα cookies διαφημίσεων βάσει των ενδιαφερόντων σας και τα cookies περιεχομένου.\nCookies Προτίμησης και Επίδοσης Χρήστη\nΤα εν λόγω cookies μας επιτρέπουν να προσωποποιούμε το περιεχόμενό μας για εσάς και να θυμόμαστε τις προτιμήσεις σας όταν επιστρέφετε στους ιστότοπους και τις υπηρεσίες μας. Μας επιτρέπουν επίσης να κατανοήσουμε πώς οι χρήστες χρησιμοποιούν τις υπηρεσίες μας. Αυτό μας βοηθάει να βελτιώσουμε τον τρόπο με τον οποίο οι ιστότοποι και οι υπηρεσίες μας λειτουργούν και την αποτελεσματικότητα των διαφημιστικών εκστρατειών μας.\nΜάθετε περισσότερα σχετικά με τα cookies προτίμησης και επίδοσης χρήστη.


Evia Top: Δεν αντέχετε τις γιορτές; Να πώς θα ξεπεράσετε τη θλίψη των ημερών\nΔεν αντέχετε τις γιορτές; Να πώς θα ξεπεράσετε τη θλίψη των ημερών\nΟι γιορτές συνδέονται συχνά με αισθήματα θλίψης και μελαγχολίας. Ωστόσο, για όποιον βιώνει με τέτοιο τρόπο τις γιορτές, υπάρχει τρόπος να βοηθηθεί. Διαβάστε τις απαντήσεις στα ερωτήματα που γεννά η εορταστική περίοδος\nΗ περίοδος τον γιορτών έχει διαφορετική σημασία για το κάθε άτομο. Υπάρχει εκείνη η κατηγορία των ανθρώπων που αποκαλεί τα Χριστούγεννα ως την αγαπημένη του εποχή. Είναι μία περίοδος που γεννάει σε αυτούς συναισθήματα ξεγνοιασιάς και οικογενειακής θαλπωρής. Μία περίοδος που συνδέεται στενά με παιδικές αναμνήσεις και ίσως όμορφες οικογενειακές ιστορίες με λαμπάκια, χρώματα και δώρα. Από την άλλη μεριά, υπάρχει εκείνη η κατηγορία των ανθρώπων που βιώνουν τις γιορτές ως μία δύσκολή, μελαγχολική εμπειρία με κύρια συμπτώματα, την θλίψη, την απαισιοδοξία, την μοναξιά, ακόμα και τις τάσεις αυτοκτονίας. Σύμφωνα, μάλιστα με τον Παγκόσμιο Οργανισμό Υγείας οι αυτοκτονίες κατά την περίοδο των Χριστουγέννων, αλλά και τον πρώτο μήνα του έτους αυξάνονται κατά 40% πιο πάνω.\nΤι συμβαίνει όμως πραγματικά με την γνωστή σε όλους μελαγχολία τον εορτών; Πότε είναι πιο επικίνδυνη και πότε όχι;\nΠολύ συχνά, τείνουμε να ονομάζουμε το καταθλιπτικό συναίσθημα αυτών των ημερών ως εποχιακή κατάθλιψη. Αυτό μας κάνει πιο αισιόδοξους όσον αφορά την διάρκεια αυτής. Άλλες φορές πάλι, οφείλουμε να διακρίνουμε ως ειδικοί αν το συναίσθημα της θλίψης είναι ένα προϋπάρχον συναίσθημα που μπορεί να υποδηλώνει μία μακροχρόνια καταθλιπτική διαταραχή.\nΣε αυτό μας βοηθάει πολύ να αναγνωρίσουμε τα συμπτώματα που παρουσιάζει το άτομο αυτήν την περίοδο καθώς και τα αίτια που το οδηγούν σε αυτό το αρνητικό συναίσθημα, που από κάποιους περιγράφεται ως ένα από τα πιο ανυπόφορα συναισθήματα. Τα συμπτώματα που συνήθως μας θορυβούν είναι της απομόνωσης, της αλλαγής του τρόπου σκέψης, καθώς και οι διατροφικές αλλαγές ή η διαταραχή ύπνου.\nΠερνώντας στις αιτίες, μία βασική αιτία θλίψης είναι οι προσδοκίες που έχουμε είτε εμείς είτε οι άλλοι από τον εαυτό μας για αυτές τις μέρες. «πρέπει να είσαι χαρούμενος», «πρέπει να κάνεις κάτι διαφορετικό», «πρέπει να αγοράσεις πολλά δώρα», «πρέπει να βρεθείς με την οικογένεια σου». Όλα αυτά τα πρέπει που πολλές φορές φαντάζουν ως βαρίδια σε ένα άτομο, καθώς έρχονται σε αντίθεση με τις πραγματικές του επιθυμίες. Αυτές οι κανονιστικές ή αλλιώς κοινωνικές προσδοκίες οδηγούν το άτομο συχνά είτε σε άγχος είτε σε θλίψη. Στην πρώτη περίπτωση θα φροντίσει να τις υλοποιήσει όλες βιώνοντας έντονα αγχωτικά συμπτώματα χωρίς στιγμές χαλάρωσης και ανεμελιάς. Στην δεύτερη περίπτωση, το άτομο μέσω της θλίψης θα οδηγηθεί στην απομόνωση, μία κατάσταση που με την σειρά της θα αυξήσει το καταθλιπτικό συναίσθημα.\nΗ δικτατορία της ευτυχίας αυτών των ημερών τρομάζει συχνά το άτομο, κάνοντας το να πιστέψει πως επειδή δεν αισθάνεται χαρούμενο, έχει κάτι σοβαρό. Η αλήθεια είναι πως πρέπει να διαχωρίζουμε την χαρά από την πραγματική ευτυχία, τις υπέρλαμπρες γιορτές από την αυθεντικότητα.\nΠέρα από τις στερεοτυπικές προσδοκίες όμως, υπάρχουν και άλλοι λόγοι που μπορούν να οδηγήσουν σε έντονα συναισθήματα μελαγχολίας και απόσυρσης. Αυτοί μπορεί να είναι η οικονομική κατάσταση του ατόμου, η ερωτική του ζωή (αν βρίσκεται σε σχέση ή όχι), η απώλεια ενός αγαπημένου προσώπου, η χαμηλή αυτοεκτίμηση και το πόσο νιώθει ότι αξίζει, η έλλειψη υποστηρικτικού δικτύου καθώς και κάποιες προ υπάρχουσες σωματικές ή ψυχικές ασθένειες.\nΤο ερώτημα που βασανίζει τους περισσότερους είναι «πώς θα ξεφύγω από αυτήν την θλίψη;».Ένα δεύτερο ερώτημα που ακολουθεί είναι «πώς μπορώ να βοηθήσω ένα αγαπημένο μου πρόσωπο που βιώνει κάτι τέτοιο;». Και στις δύο ερωτήσεις η απάντηση είναι μία: αποδοχή των συναισθημάτων.\nΑν ανήκεις σε αυτούς που δεν αντέχουν αυτές τις μέρες, δώσε χρόνο στον εαυτό σου και εντόπισε ποια είναι αυτά τα συγκεκριμένα συναισθήματα που βιώνεις και από που προήλθαν. Είναι θυμός, είναι φόβος, είναι απογοήτευση είναι λύπη; Συγκεκριμενοποίησε το συναίσθημα σου.\nΒρες χρόνο για τον εαυτό σου, χρόνο να ξεκουραστείς, χρόνο ακόμα και για να πέσεις. Αντιμετωπίζουμε διαφορετικά τον κόσμο όταν είμαστε ξεκούραστοι.\nΔημιούργησε νέες παραδόσεις. Αν νιώθεις πως την φετινές γιορτές θέλεις να κάνεις κάτι διαφορετικό από αυτό που έμαθες μέσα στην οικογένεια σου, μπορείς.\nΑυτή η νέα νόρμα που θα δημιουργήσεις θα σε κάνει να αισθανθείς μεγαλύτερο έλεγχο του εαυτού σου, να βιώσεις το παρόν.\nΠώς μπορούμε να βοηθήσουμε ένα άτομο που βιώνει θλίψη μέσα στις γιορτές; Να το ακούσουμε, να αποδεχθούμε τα συναισθήματα του, να μην το πιέσουμε στις σιωπές του. Να είμαστε αόρατα παρόντες εκεί. H παρέα μας είναι πολύτιμη και σημαντική ακόμα και αν δεν το δείχνει.\nΗ θλίψη των εορτών, αν μπορέσει να αναγνωριστεί και να γίνει αποδεκτή από το άτομο, ίσως οδηγήσει σε νέα μονοπάτια ανακάλυψης του εαυτού, των κεκαλυμμένων συναισθημάτων και σε δημιουργία μία νέας, καλύτερης σχέσης τόσο με τον εαυτό του όσο και με τα αγαπημένα του πρόσωπα.\n*Η Γεωργία Χριστίνα Κανελλοπούλου είναι Ψυχολόγος – Οικογενειακή Σύμβουλος


Μυρωδιά χειμώνα στο κουπόνι – inpaok.com\nΜυρωδιά χειμώνα στο κουπόνι\nΠριν τις διακοπές του 15Αύγουστου το INPAOK σας πηγαίνει… ταμείο\nΓεμίζει σταδιακά το κουπόνι του Σαββατοκύριακου, καθώς κάθε εβδομάδα πλέον έχουμε πρεμιέρες σε πρωταθλήματα που έχουν μεγαλύτερο ποδοσφαιρικό ενδιαφέρον και παράλληλα πληθύνουν και οι στοιχηματικές επιλογές των παικτών, δίνοντας έτσι στο πρόγραμμα άρωμα χειμώνα.\nΈχουμε και λέμε λοιπόν. Πρεμιέρα στην Τσάμπιονσιπ Αγγλίας, αλλά και στις μικρότερες κατηγορίες του Νησιού, όπως επίσης και στην Πρέμιερ Σκωτίας. Πρεμιέρα στο πρωτάθλημα Βελγίου και στο πρωτάθλημα Ολλανδίας, ενώ έχουμε τη διεξαγωγή Σούπερ Καπ σε Γαλλία και Πορτογαλία με τα ζευγάρια Παρί Σεν Ζερμέν – Ρεν και Μπενφίκα – Σπόρτινγκ Λις. αντίστοιχα.\nΩστόσο, από τη στιγμή που δεν έχουμε αγωνιστική εικόνα, προς το παρών δεν πρόκειται να ασχοληθούμε ακόμα με τα πρωταθλήματα που ξεκινάνε τώρα, περιμένοντας να περάσουν τουλάχιστον τρεις αγωνιστικές. Ξεκινάμε με Ελβετία και ποντάρω στο διπλό της Βασιλείας, η οποία αντιμετωπίζει εκτός έδρας την Τουν. Στα πάνω τους οι φιλοξενούμενοι μετά την πρόκριση εις βάρος της Αιντχόφεν, θεωρώ ότι δεν θα έχουν πρόβλημα κόντρα σε μια ομάδα η οποία φέτος θα παλέψει για την παραμονή της.\nΠάμε Σουηδία και κρατάμε το διπλό της Χάμαρμπι απέναντι στην Κάλμαρ. Το χάλι των γηπεδούχων συνεχίζεται χωρίς σταματημό και σε περίπτωση που οι φολοξενούμενοι παρουσιαστούν στο ελάχιστο σοβαροί δεν θα έχουν κανένα πρόβλημα να πάρουν μια άνετη νίκη. Κλείνω τη βασική τριάδα με τον άσο της Χάκεν η οποία υποδέχεται την Σίριους. Επιστροφή στα νικηφόρα αποτελέσματα θα επιδιώξει η Χάκεν μετά από κάποια στραβοπατήματα και η Σίριους αποτελεί ιδανική περίπτωση, μιας και η κατηφόρα των φιλοξενούμενων δεν έχει τέλος.\nΠάμε στις δύο τριάδες με τα γκολ και ασχολούμαστε και πάλι με τους Σκανδιναβούς. Σάρπσμποργκ – Ρόζενμποργκ, Στάμπαεκ – Χάουγκεσουντ και Σόγκνταλ – Ουλενσάκερ είναι η τριάδα με τα goal / goal και απόδοσης 4,80 μονάδες και Μπρομαποικάρνα – Μπράγκε, Ράντερς – Νόρτζελαντ και Σταρτ – Κονγκσβίνγκερ είναι η τριάδα με τα όβερ 2,5 και απόδοση 5,20.\nΤΟΥΝ – ΒΑΣΙΛΕΙΑ 2 (1,66)\nΚΑΛΜΑΡ – ΧΑΜΑΡΜΠΙ 2 (1,68)\nΧΑΚΕΝ – ΣΙΡΙΟΥΣ 1 (1,49)\nΡΑΟΥΦΟΣ – ΝΟΤΟΝΤΕΝ 2 (5,53)\nΜε τρελά σκαμπανεβάσματα και οι δύο ομάδες, χωρίς σταθερότητα και χωρίς εμπιστοσύνη. Ωστόσο κοιτάζω με καλό μάτι προς τα δεξιά, μιας και η απόδοση είναι υπερβολικά υψηλή και δελεαστική.


Ελληνική τηλεόραση: Ενας απέραντος ζωολογικός κήπος - ΕΛΕΥΘΕΡΙΑ Online\nΤρίτη, 06 Δεκεμβρίου 2011 14:12\nΕλληνική τηλεόραση: Ενας απέραντος ζωολογικός κήπος\nΓράφει ο Αντώνης Βλαχονικολός\nΑγαπητοί φίλοι από το LACONICORAMA, γεια σας.\nΕπικοινωνώ μαζί σας για να μοιραστώ τις σκέψεις μου με τους αναγνώστες σας, μέσα από το ελεύθερο βήμα που μας έχετε παραχωρήσει.\nΘέμα; Η Ελληνική τηλεόραση. Η Τηλεόραση που δυστυχώς είναι , στους καιρούς των ισχνών αγελάδων που διάγουμε, ίσως το μοναδικό μέσο ψυχαγωγίας του λαού.\nΒέβαια το «ψυχαγωγίας» ,δεν θέλει μόνο εισαγωγικά, αλλά συρματόπλεγμα!\nΣυρματόπλεγμα γιατί η τηλεοπτική ψυχαγωγία στη χώρα μας , μόνο με ζωολογικό κήπο μπορεί να συγκριθεί. Θα μου πείτε τι σχέση μπορεί να έχουν αυτά τα δύο…\nΜεγάλη. Κατ΄αρχήν και στα δύο οι πρωταγωνιστές του θεάματος είναι ζώα! Ναι , ναι και για να μην παρεξηγηθώ θα εξηγηθώ και μάλιστα περιγραφικά.\nΑς κάνουμε μαζί μια βόλτα λοιπόν σε ένα ζωολογικό κήπο.\nΔεξιά μας το κλουβί με τα παγώνια.\nΠοια διαφορά μπορεί να έχουν τα παγόνια που απλώνουν τα φτερά τους καμαρωτά καμαρωτά, μόλις τα βλέπουν , από τις κυρίες παρουσιάστριες που με χίλια δυο στολίδια και δέκα στρώσεις σοφά, καμαρώνουν σαν γύφτικα σκεπάρνια στα πρωϊνομεσημεριανάδικα , κράζοντας η μία την άλλη; Ποια;\nΑριστερά μας κυρίες και κύριοι είναι το κλουβί με τους ελέφαντες. Δεν μοιάζουν καταπληκτικά με κάποιους παχύδερμους πολιτικούς που βγαίνουν στα παράθυρα των καναλιών για να βγάλουν άναρθρες κραυγές και να ποδοπατήσουν όποιον τολμήσει να αντιμιλήσει; Μπορούν να τον πουν φασίστα, κομμουνιστή και φυσικά για να δικαιολογήσουν τον όγκο τους, τους λένε και «μαζί τα φάγαμε»…\nΑν προχωρήσουμε λίγο στο μονοπάτι μπροστά μας θα δούμε το στρογγυλό κλουβί με τα παπαγαλάκια. Ξέρετε, αυτά που επαναλαμβάνουν ότι τους λες. Μη μου πείτε ότι αυτό εκεί με τα πράσινομπλέ φτερά δεν μοιάζει με τον Πρετεντέρη; Φτυστός. Φτου, φτου…Και τα άλλα όμως κάτι ομοιότητες ρε παιδί μου. Να εκείνο φτυστός ο Καψής.\nΚοίτα να δεις τι σκαρώνει η φύση.\nΑπό πού έρχεται αλήθεια αυτή η περίεργη μυρωδιά;\nΑ να φτάσαμε στο κλουβί με τις μαϊμούδες! Για να μετρήσω τα μαμουδάκια. Ένα, δύο , τρία….σύνολο όλα 12+ ένας γορίλας. Ναι ναι αυτός που μουγκρίζει. Ποιον μου θυμίζει . Α το βρήκα! Ο Θέμος με τα ξέκολά του που χορεύουν από κλαδί σε κλαδί! Τι ωραίο θέαμα…χάρμα.\nΚουραστήκατε από την τηλεοπτικοζωολογική βόλτα; Ας κάνουμε ένα διάλειμμα. Τι λέτε πάμε στο κυλικείο του κήπου;\nΕδώ είμαστε. Ας πιούμε ένα redbull μήπως βγάλουμε φτερά.\nΚαι φυσικά θα φάμε , μια και είμαστε σε ζωολογικό κήπο το argoudaki της Goody's για να βοηθήσουμε και τα ορφανά. Για επιδόρπιο σας έχω ΒΡΕΑΚ, μιας και βοηθάει εμάς τους μεγάλους να επικοινωνούμε με τους νέους. Κι αν λερωθείτε με την σοκολάτα δεν πειράζει. Το κατάστημα διαθέτει και ARIEL! Α..συγγνώμη, μισό λεπτό να σηκώσω το κινητό μου. Γεια σου πατέρα…Έλα τι κάνεις θεία;.. Ξάδελφε όλα καλά; ..Ρε κουμπαράκι που χάθηκες;…Όχι δεν μπορώ να σε πάω φροντιστήριο αγόρι μου είμαι βόλτα. Πάρε τηλέφωνο τη μαμά. Συγνώμη για την πολυλογία μου αλλά πήγαμε όλο το σόι στη VODAFONE και μας έχει πιάσει λογοδιάρροια!\nΛοιπόν το διαφημιστικό διάλειμμα, με συγχωρείται το διάλειμμα ήθελα να πω τελείωσε. Ας συνεχίσουμε την περιήγησή μας.\nΜπροστά μας κυρίες και κύριοι οι πανύψηλες στρουθοκάμηλοι. Καμαρώνουν και αυτές .Τι μου θυμίζουν και είναι και πολλές ζωή να΄χουνε. Για να δω την πινακίδα. Είναι παρακαλώ 300. Όσοι και οι βουλευτές μας. Κοίτα σύμπτωση. Μα γιατί κρύβουν το κεφάλι μες το χώμα; Αφού οι υπόλοιπες φαίνονται! Μου θυμίζουν την παροιμία : «θέλει η π…….να κρυφτεί και η χαρά δεν την αφήνει».\nΤι καλά που περνάμε στο ζωολογικό κήπο. Να τώρα σας έχω το καλύτερο.\nΠεταλούδες.. πεταλούδες όμορφες, σε όλα τα χρώματα, πεταλουδίτσες της νύχτας…Μα τι βλέπω έχουν και ονόματα… Μαριάννα, Τζούλια, Λίλα…Ε δεν το πιστεύω! Έχουν πινακίδα και με τηλέφωνά τους….090…..\nΑπίστευτα πράγματα. Απίστευτα…\nΑμάν τι είναι εκεί ρε παιδιά. Πω ,πω , ανατρίχιασα….Φίδια, φίδια κάθε λογής. Δηλητηριώδη!. Καλέ αυτός ο βόας μου φέρνει λίγο στον Καρατζαφέρη. Ναι.. ναι, είμαι σίγουρος. Μοιάζουνε καταπληκτικά.\nΕ δεν σας πιστεύω.. Πάλι διάλειμμα θέλετε; Άντε ας κάτσουμε λιγάκι στο μαγαζάκι με τα σουβενίρ και τα μπιχλιμπίδια. Δεν χάνουμε και τίποτα να ρίξουμε μια ματιά μέσα. Πάμε;…\nΑυτό δεν είναι μαγαζάκι, αυτό είναι υπερκατάστημα.\nΚοιτάξτε έχει και εκείνη τη μηχανή που χρησιμοποιεί και ο Θεός για τα ροφήματά του. Φοβερό. Μα τι βλέπω; Έχει και ΓΕΡΜΑΝΟ. Να μπούμε να κερδίσουμε και εμείς.\nΑ παιδιά έχι και ΚΩΤΣΟΒΟΛΟ. Θα πάρω μια δεύτερη τηλεόραση, άτοκα , μόνο με 20% τόκο! Ευκαιρία. Και μάλιστα μεγαλύτερη από τα mediamarkt που εκεί ζει ο τζάμπας! Άντε με τούτα και με κείνα μου τελείωσε το ρευστό. Αλλά δεν με νοιάζει . Για όλα τα άλλα υπάρχει η MASTERCARD.\nΈλα σηκωθείτε, πάμε να δούμε τον αρχηγό των ζώων.\nΚαι να φίλοι μου , μπροστά μας το Λιοντάρι. Και μάλιστα από την Βόρεια Ελλάδα. Το Λιοντάρι της Μακεδονίας μας. Μωρέ με ποιον μου μοιάζει, ποιον μου μοιάζει. Ναι βρε, ίδιος ο Πανίκας….και δίπλα του εκείνο το μικρότερο με το μουστάκι.. ίδιος ο Παπαπαδάκης.\nΜα τι βλέπω απέναντι. Το κλουβί με τις καμήλες….Κοίτα κάτι καμπούρες που έχουν.. ίδιες ο Καμπουράκης!\nΚουραστήκατε; Κοντεύουμε .\nΝα φτάσαμε στο τελευταίο κλουβί. Είναι το κλουβί με τις τρελές.\nΝαι, να ο Λάκης, ο Τρύφωνας , ο Ηλίας και τα άλλα αγόρια. Ου.ου….\n-«Συγγνώμη κύριε φύλακα, Αυτά τα τρία κλουβιά γιατί είναι άδεια;»\n-«Αυτά εδώ;…αυτά είναι της ΕΡΤ!»\n-«Κι αυτό το εγκαταλημπένο;»\n- «Αυτό είναι του ALTER κύριε!»


Το θέαμα μιας διαρκούς παρουσίας της τρόικας στην Αθήνα δυσκολεύει τις προσπάθειές μας. Η Ελλάδα βγαίνει από το μνημόνιο και όσοι περιμένουν ένα νέο μνημόνιο για τους δικούς τους φθηνούς πολιτικούς λόγους θα απογοητευθούν πολύ\nΟμιλία Ευάγγελου Βενιζέλου, Αντιπροέδρου της Κυβέρνησης και Προέδρου του ΠΑΣΟΚ\nστη συνεδρίαση του νέου υπουργικού συμβουλίου\nΕυχαριστώ κ. Πρόεδρε. Θέλω κι εγώ να ευχαριστήσω θερμά τους Υπουργούς και τους Υφυπουργούς που αποχώρησαν για τη δουλειά τους και τη συμμετοχή τους σε μια μεγάλη εθνική προσπάθεια.\nΚαλωσορίζω τα νέα μέλη της κυβέρνησης, Υπουργούς, Αναπληρωτές Υπουργούς και Υφυπουργούς και εύχομαι σε όλες και όλους αντοχή και επιτυχία.\nΕύχομαι τέλος καλή συνέχεια σε όσους μετείχαν στο προηγούμενο και έχουν την τιμή να παραμένουν και στο νέο κυβερνητικό σχήμα. Στα κοινοβουλευτικά συστήματα διακυβέρνησης η κυβέρνηση εξαρτάται από την εμπιστοσύνη της Βουλής. Η κυβέρνηση λειτουργεί συνεπώς ως εντολοδόχος και εκπρόσωπος της κοινοβουλευτικής πλειοψηφίας.\nΣτο πλαίσιο δε μιας κυβέρνησης συνεργασίας, αυτό αφορά τις δυο κοινοβουλευτικές ομάδες των συνεργαζομένων κομμάτων, που συνιστούν τους πραγματικούς πολιτικούς πυλώνες της κυβέρνησης.\nΟ ανασχηματισμός εντάσσεται σε μια δέσμη πολιτικών πρωτοβουλιών που συνιστούν την δική μας ανταπόκριση σε αυτό που εξέφρασαν οι πολίτες μέσω των δημοτικών, περιφερειακών και ευρωπαϊκών εκλογών.\nΟ ελληνικός λαός επέλεξε σταθερότητα. Ο ελληνικός λαός επέλεξε την ολοκλήρωση της συλλογικής εθνικής προσπάθειας για την οριστική και ασφαλή έξοδο από την κρίση. Αυτή είναι συνεπώς η θεμελιώδης αποστολή της κυβέρνησης που οφείλει να λειτουργεί με απόλυτο συντονισμό, καθαρή στόχευση, ευελιξία, πρακτικότητα και αποτελεσματικότητα σε συνεχή διάλογο με την κοινωνία, με τις παραγωγικές δυνάμεις του τόπου.\nΈχουμε τονίσει ο κ. Πρωθυπουργός και εγώ πολλές φορές ότι βασιζόμαστε στην κινητοποίηση όλων των παραγωγικών δυνάμεων της χώρας. Σε μια εθνική, κοινωνική συμφωνία ανασυγκρότησης της χώρας.\nΤο δημοσιονομικό πλαίσιο είναι απολύτως σαφές. Νέα μέτρα λιτότητας δείξαμε ήδη ότι αποκλείονται. Όλοι αυτοί που κόπτονται ότι θα είχαμε επιβάλει έως τώρα πολλά νέα μέτρα λιτότητας ή πρόκειται να επιβάλουμε διαψεύδονται και θα διαψεύδονται πανηγυρικά.\nΑντιθέτως το πρωτογενές πλεόνασμα μετατρέπεται ήδη σε κοινωνικό μέρισμα και αναπτυξιακό εφαλτήριο μέσα από τη σταδιακή ελάφρυνση των φορολογικών και ασφαλιστικών υποχρεώσεων και μέσα από την προσπάθεια να διευκολυνθεί η εκπλήρωση των υποχρεώσεων αυτών με βάση τα πραγματικά δεδομένα της αγοράς και τις αντοχές των επιχειρήσεων και των νοικοκυριών.\nΣτόχος είναι τώρα η επιβεβαίωση της βιωσιμότητας του δημοσίου χρέους, όπως τόνισε ο Πρωθυπουργός. Ας μην ξεχνάμε ότι αυτό το δημόσιο χρέος έχει ήδη κουρευτεί χάρη στις δικές μας προσπάθειες σε όρους καθαρής παρούσας αξίας κατά 180 δισεκατομμύρια ευρώ. Πρόκειται για το μεγαλύτερο κούρεμα στον κόσμο ιστορικά. Κατά περίπου 80% του ΑΕΠ. Αυτό που τώρα έχουμε να κάνουμε, μπορεί να γίνει και θα γίνει με παραμετρικές αλλαγές, όπως λέμε, σε σχέση με τις λήξεις, σε σχέση με τα επιτόκια, αυτές όμως οι παραμετρικές αλλαγές συνιστούν πρακτικά μείωση χωρίς να ανοίγουν περιττά μέτωπα με Κοινοβούλια και λαούς μέσα στην Ευρώπη. Και χωρίς να εκθέτουν τη χώρα σε διεθνή αρνητικά σχόλια που υπονομεύουν επενδύσεις, ανάπτυξη και δημιουργία θέσεων εργασίας.\nΠρέπει βέβαια και οι εταίροι μας, οι θεσμικοί μας εταίροι, να καταλάβουν ότι μετά από τόσες θυσίες και τόσα επιτεύγματα, αλλάξαμε φάση. Όπως έδειξε και η επάνοδος στις αγορές.\nΤο θέαμα μιας διαρκούς παρουσίας της τρόικας στην Αθήνα δυσκολεύει τις προσπάθειές μας και δεν προωθεί τους κοινούς στόχους που έχουμε με τους εταίρους μας. Η Ελλάδα βγαίνει από το μνημόνιο και όσοι περιμένουν ένα νέο μνημόνιο για τους δικούς τους φθηνούς πολιτικούς λόγους, πρωτίστως η λεγόμενη αντιμνημονιακή αντιπολίτευση, θα απογοητευθούν πολύ.\nΤώρα το θέμα μας είναι η ανάκαμψη της πραγματικής οικονομίας, η εφαρμογή του εθνικού σχεδίου ανασυγκρότησης με κορμό την απασχόληση, η αξιοποίηση του νέου ΕΣΠΑ και της νέας ΚΑΠ, η ετοιμότητα των τραπεζών να χρηματοδοτήσουν τις επιχειρήσεις, αλλά και τα νοικοκυριά. Η προώθηση των μεταρρυθμίσεων που διευκολύνει τη ζωή του πολίτη, τις επενδύσεις, τη δημιουργία θέσεων εργασίας, τη μείωση των τιμών.\nΗ προγραμματική συμφωνία που διέπει την κυβέρνηση, όπως έχουμε πει με τον Πρωθυπουργό, είναι εύκολο να συμπληρωθεί και να εξειδικευτεί στο πλαίσιο αυτό.\nΤώρα προτεραιότητά μας είναι η αποκατάσταση αδικιών και η προστασία των ευπαθών ομάδων. Δώσαμε ήδη κάποια πρώτα δείγματα. Σημασία έχει ότι θα συνεχίσουμε στην κατεύθυνση αυτή. Τώρα σημασία έχει να ξαναενώσουμε το έθνος, κόντρα σε αυτούς που επενδύουν στην πόλωση, στο διχασμό, το συμβολικό εμφύλιο πόλεμο.\nΕίναι υποχρέωση της αντιπολίτευσης να συμπράξει σε μια παρεθνική προσπάθεια εξόδου από την κρίση, τώρα που κάνουμε τα τελευταία αποφασιστικά βήματα. Δεν αρκεί η απόλυτη και στείρα άρνηση, ούτε οδηγεί πουθενά η καλλιέργεια ψευδαισθήσεων. Χρειάζεται εθνική ομάδα διαπραγμάτευσης και συναίνεση στα βασικά.\nΗ κυβέρνησή μας κυρίες και κύριοι Υπουργοί δεν είναι μια δικομματική κυβέρνηση. Αλλά μια κυβέρνηση εθνικής ανάγκης και συνεργασίας που οφείλει να αξιοποιήσει το χρόνο μέχρι το τέλος της 4ετίας χωρίς τεχνητά θεσμικά εμπόδια, για να ξαναγίνει η Ελλάδα ουσιαστικά ισότιμη μέσα στην Ευρώπη χωρίς ταπεινώσεις και προσβολές. Θα το καταφέρουμε όλοι μαζί.\nTags: Η Εξέλιξη της ΚρίσηςΜοντέλο ΑνάπτυξηςΦορολογικό Σύστημα | Δημοσιονομική ΠολιτικήΠολιτικές Ομιλίες, 2014


Νέος πρόεδρος της Γαλλίας ο Εμανουέλ Μακρόν – Περισκόπηση\nΗμ. δημοσίευσης Κυριακή 7 Μαΐου 2017\nΜε ποσοστό που σύμφωνα με τις εκτιμήσεις για το τελικό αποτέλεσμα αναμένεται να ξεπεράσει το 65,5% ο 39χρονος Εμανουέλ Μακρόν αναδεικνύεται Πρόεδρος στη Γαλλία.\nΉδη έχουν συγχαρεί τον Μακρόν ξένοι αρχηγοί κρατών και κυβερνήσεων (όπως ο Τράμπ ή η Μέρκελ) ενώ μήνυμα στο twitter έχει γραφεί και στον λογαριασμό του Έλληνα Πρωθυπουργού.\nΗ αποχή αναμένεται να φτάσει το 25,3% – ποσοστό που είναι το υψηλότερο ποσοστό αποχής από τις εκλογές του 1969.\nΕντός της Γαλλίας τόσο ο απερχόμενος πρόεδρος Φ. Ολάντ όσο και ο πρωθυπουργός συνεχάρησαν ήδη τον νικητή των εκλογών ενώ ο τελευταίος κάλεσε στη δημιουργία μιας πλειοψηφίας στο Κοινοβούλιο που θα στηρίξει τον Μακρόν.\n← ΤΖΟΚΕΡ – ΠΡΟΤΟ, οι κληρώσεις (07/05/2017) → Εκδήλωση της Ευξείνου Λέσχης Χαρίεσσας στις 14 Μαΐου


Καβγάς on air Δένδια-Ρήγα στην εκπομπή της Τσαπανίδου - Αποχώρησε ο Γραμματέας του ΣΥΡΙΖΑ (VIDEO)\n"Άναψαν" τα αίματα στην εκπομπή της Πόπης Τσαπανίδου στο Star, καθώς ο γραμματέας της ΚΕ του ΣΥΡΙΖΑ, Παναγιώτης Ρήγας και ο κοινοβουλευτικός εκπρόσωπος της ΝΔ Νίκος Δένδιας, έχασαν την ψυχραιμία της και αντάλλαξαν βαριές κουβέντες, ενώ ο πρώτος έβγαλε το μικρόφωνο και αποχώρησε από το στούντιο.\nΤα πνεύματα οξύνθηκαν όταν ο κ. Ρήγας είπε στον κ. Δένδια ότι “είστε η επιτομή της διαπλοκής”.\nΟ κ. Ρήγας προσπαθούσε να απαντήσει ωστόσο ο κ. Δένδιας ήταν φανερά εκνευρισμένος και δεν τον άφηνε, επαναλαμβάνοντας συνέχεια “τελειώστε τις ανοησίες να πάμε στην ουσία”.\nΑπό την άλλη, η Πόπη Τσαπανίδου προσπάθησε να ηρεμήσει τα πνεύματα αλλά μάταια, αφού ο κ. Ρήγας είπε ότι “εγώ θα σταματήσω γιατί σέβομαι τον εαυτό μου και τους τηλεθεατές” με τον κ. Δένδια να σχολιάζει “τον εαυτό σας δεν έχετε πολλά να σεβαστείτε. Σεβαστείτε τους ακροατές”.\n“Δεν υπάρχει περίπτωση να κάτσω” ξεφώνισε ο κ. Ρήγας, έβγαλε το μικρόφωνό του και σηκώθηκε να φύγει από το στούντιο.


Καλαμαράκια με λαχανικά, Κινέζικη συνταγή -\nΚαλαμαράκια με λαχανικά και αν θες με ρύζι. Κινέζικη συνταγή νόστιμη και πολυ πιο ελαφριά απο τα καλαμαράκια τηγανητά.\nΞεπαγώνεις τα καλαμαράκια. Σε κατσαρόλα βράζεις νερό με τις φέτες τζίντζερ. Όταν κοχλάσει το νερό βάζεις τα καλαμαράκια για 10 δευτερόλεπτα. Προσοχή μόνο για δέκα δευτερόλεπτα. Τα αποσύρεις, τα περνάς με κρύο νερό και τα αφήνεις μαζί με τις φέτες τζίντζερ να στραγγίξουν.\nΣε ενα μπολ βάζεις τα υλικά για την σάλτσα δηλαδή το κορν φλάουρ, 1 κσ σάλτσα σόγιας, 1 κσ νερό\n1 κγ ζάχαρη, 1 κγ μαύρο πιπέρι και τα ανακατεύεις μέχρι να ομογενοποιηθουν. Για να ρυθμίσεις το χρώμα προσθέτεις σόγια.\nΣε βαθύ καυτό τηγάνι, βάζεις το λάδι τηγανίσματος και τσιγαρίζεις το τζίντερ, σκόρδο και τα λευκά μέρη του φρέσκου κρεμμυδιού. Προσθέτεις τις πιπεριές και μετά από τρία λεπτά προσθέτεις τα καλαμαράκια το μέγιστο για δύο (2) λεπτά. Λίγο πριν τα αποσύρεις προσθέτεις την σάλτσα και τα καλαμαράκια είναι έτοιμα.\nΣερβίρονται μόνα τους ή και σε συνδυασμό με ρύζι στον ατμό.\nΙδέα: The Trick To A Perfect Stir Fry Squid [双椒鱿鱼花]\nΠρώτη δημοσίευση συνταγής: 27/5/20\nΛίγες φέτες τζίντζερ για την προετοιμασία του καλαμαριού\n2 κσ λάδι για τηγάνισμα\nΜερικές λωρίδες τζίντζερ\n1 κσ σάλτσα σόγιας\n2 κσ σάλτσα οστρακοειδών


Τα κοσμήματα της EXCITE FASHION JEWELRY ξεχωρίζουν για τρεις μοναδικούς λόγους: Κατασκευάζονται στην Ελλάδα, ακολουθούν τις τάσεις της μόδας και αγαπούν τη θηλυκότητα, όπως φαίνεται σε κάθε τους λεπτομέρεια. Ξεκινήσαμε το 1995 και σήμερα, έχουμε παρουσία σε παραπάνω από 450 σημεία σε Ελλάδα και Εξωτερικό. Η εταιρία μας δραστηριοποιείται και στον τομέα της χονδρικής πώλησης.\nΗ ομάδα μας θα χαρεί να σας βοηθήσει να επιλέξετε τα πιο fashionable κοσμήματα αλλά και να διαλέξετε το κατάλληλο δώρο μέσα από μία μεγάλη ποικιλία σχεδίων και υλικών, όπως ασήμι 925, μέταλλα και πέτρες SWAROVSKI. Όλα τα κοσμήματά μας είναι υποαλλεργικά και φροντίζουμε για την άμεση επισκευή ή αντικατάστασή τους σε περίπτωση που το χρειάζεστε.\nΠΟΙΟΤΗΤΑ & ΜΟΔΑ ΣΕ ΠΡΟΣΙΤΗ ΤΙΜΗ\nΗ αγάπη μας για το κόσμημα ξεκινά από τη βαθιά γνώση για τις πρώτες ύλες και την πολυετή εμπειρία μας στον τομέα της κατασκευής κοσμημάτων. Θέλουμε τα κοσμήματά σας να κρατήσουν για πάντα και γι’αυτό σας δίνουμε συμβουλές για την προστασία τους.


3 αστέρων ξενοδοχεία (825)\nΔιαμερίσματα σε Κεμπέκ (1002)\nΕνοικιαζόμενες κατοικίες σε Κεμπέκ (133)\nRoute Lafontaine, Entrelacs, Καναδάς\nΤο Les Fables Du Lac Lafontaine Holiday home προσφέρει ωραία καταλύματα στην πόλη Entrelacs.\nΑυτό το ξενοδοχείο βρίσκεται σε χιονοδρομική περιοχή και απέχει 21.9 χλμ από Περιφερειακό Πάρκο Chutes-Monte-a-Peine et des Dalles, Theatre Sainte Adele και Au Pays Des Merveilles. Το ξενοδοχείο είναι σε απόσταση 1 χλμ από το κέντρο της πόλης Entrelacs.\nΌλα τα ευρύχωρα δωμάτια είναι εξοπλισμένα με CD player, γκαρνταρόμπα, κουζίνα, ιδιωτικό μπαλκόνι και δορυφορική τηλεόραση. Όλα τα δωμάτια διαθέτουν μπάνιο με μεγάλες πετσέτες μπάνιου, ντους και μπανιέρα.\nΕίναι μόλις 75 λεπτά με το αυτοκίνητο από το αεροδρόμιο Montrйal-pierre Elliott Trudeau International.\nLes Fables Du Lac Lafontaine, Καναδάς


Ο Τζορτζ Γκρος (Georg Ehrenfried Groß, 26 Ιουλίου 1893 – 6 Ιουλίου 1959) ήταν Γερμανός ζωγράφος, γνωστός για τις καρικατούρες της ζωής στο Βερολίνο κατά τη δεκαετία του 1920 που δημιούργησε. Ήταν βασικό μέλος του Νταντά του Βερολίνου και της τάσης της Νέας Αντικειμενικότητας κατά την περίοδο της Δημοκρατίας της Βαϊμάρης. Το 1932 έφυγε από τη Γερμανία για τις ΗΠΑ, όπου συνέχισε να δημιουργεί και να διδάσκει.\nΟ Γκέοργκ Έρενφριντ Γκρος γεννήθηκε στο Βερολίνο το 1893. Το όνομά του άλλαξε ο ίδιος το 1916 σε “Τζορτζ”, λόγω του ρομαντικού του ενθουσιασμού για την Αμερική που γεννήθηκε από την ανάγνωση, κατά τη νεανική του ηλικία, βιβλίων των Τζέιμς Φένιμορ Κούπερ, Μπρετ Χαρτ και Καρλ Μάι, και τον οποίο διατήρησε για όλη την υπόλοιπη ζωή του.\nΜεγάλωσε στην πόλη Στολπ της Πομερανίας, όπου η μητέρα του εργάστηκε στην τοπική λέσχη αξιωματικών των Ουσάρων, μετά το θάνατο του πατέρα του το 1901. Το 1914 ο Γκρος κατατάχτηκε ως εθελοντής στο γερμανικό στρατό. Όπως και πολλοί άλλοι καλλιτέχνες, έβλεπε τον Πρώτο Παγκόσμιο Πόλεμο ως τον “πόλεμο που θα σταματούσε όλους τους πολέμους”, σύντομα όμως η ψευδαίσθηση αυτή κατέρρευσε και αποστρατεύτηκε το 1915 μετά από νοσηλεία. Τον Ιανουάριο του 1917 κλήθηκε ξανά να καταταγεί, όμως το Μάιο αποστρατεύτηκε οριστικά ως μόνιμα μη ικανός για στρατιωτική υπηρεσία.\nΟ Γκρος συνελήφθη κατά τη διάρκεια της εξέγερσης των Σπαρτακιστών τον Ιανουάριο του 1919, όμως απέδρασε χρησιμοποιώντας πλαστά χαρτιά. Την ίδια χρονιά οργανώθηκε ως μέλος στο Κομμουνιστικό Κόμμα Γερμανίας. Το 1921 κατηγορήθηκε ότι προσέβαλλε τον γερμανικό στρατό, κάτι που είχε ως αποτέλεσμα να του επιβληθεί πρόστιμο τριακοσίων μάρκων, καθώς και να καταστραφεί από τις αρχές η συλλογή έργων Gott mit uns (Ο Θεός μεθ’ ημών, το σύνθημα που έφεραν στη ζώνη τους οι στρατιώτες της Ράιχσβερ), που αποτελούσε σάτιρα της γερμανικής κοινωνίας. Ο Γκρος έφυγε από το ΚΚΓ το 1922, λόγω πολιτικών διαφωνιών, ενώ την ίδια χρονιά είχε παραμείνει πέντε μήνες στη Σοβιετική Ένωση, όπου συναντήθηκε με τον Λένιν και τον Τρότσκι.\nΣτην Αμερική ο Γκρος αποφάσισε να αποστασιοποιηθεί από τις προηγούμενες δημιουργίες του, και άλλαξε το στυλ και τη θεματολογία του. Συνέχισε να εκθέτει τακτικά, και το 1946 εξέδωσε την αυτοβιογραφία του, Ένα μικρό ναι κι ένα μεγάλο όχι. Κατά τη δεκαετία του ’50 άνοιξε ιδιωτικό διδασκαλείο τεχνών στο σπίτι του και εργάστηκε επίσης για το Κέντρο Τέχνης του Ντε Μόιν. Έγινε μέλος της Αμερικανικής Ακαδημίας Τεχνών και Γραμμάτων το 1954. Αν και αμερικανός πλέον πολίτης, αποφάσισε το 1955 να γυρίσει στο Βερολίνο. Πέθανε εκεί το 1959, από τα τραύματα που του προκάλεσε μια πτώση στις σκάλες, κάποιο βράδυ που είχε πιει.\nΣτις αρχές της δεκαετίας του ’20 ο Γκρος έπαιξε βασικό ρόλο, μαζί με τον Ότο Ντιξ, τον Ρούντολφ Σχλίχτερ, τον Μαξ Μπέκμαν, τον Γκέοργκ Σολτς και άλλους στη συγκρότηση του ρεύματος της Νέας Αντικειμενικότητας (Neue Sachlichkeit). Το νέο αυτό ρεύμα, αν και προερχόμενο από τον εξπρεσιονισμό, κράτησε αποστάσεις από αυτόν επιστρέφοντας στο ρεαλισμό. Η ομάδα των Βεριστών στην οποία συγκαταλεγόταν ο Γκρος, ήταν η πιο ακραία της Νέας Αντικειμενικότητας, τόσο σε εκφραστικό επίπεδο, όπου διατήρησε αρκετά εξπρεσιονιστικά και ντανταϊστικά στοιχεία, όσο και στη θεματολογία, που πολύ συχνά ήταν η πολιτική και κοινωνική κριτική της περιόδου της Βαϊμάρης.\nΣτα σχέδιά του, φτιαγμένα συχνά με πένα και μελάνι και μερικές φορές περισσότερο ανεπτυγμένα με νερομπογιά, ο Γκρος μετέφερε την εικόνα που είχε ο περισσότερος κόσμος κατά τη δεκαετία του ’20 για τη Δημοκρατία της Βαϊμάρης: τετράπαχοι καπιταλιστές, τραυματίες και ανάπηροι στρατιώτες, πόρνες, σεξουαλικά εγκλήματα και όργια ήταν τα βασικά θέματά του. Παρά τις εξαιρετικές ικανότητές του στο σχέδιο, τα έργα για τα οποία είναι κυρίως γνωστός υιοθετούν εσκεμμένα την ωμή φόρμα της καρικατούρας. Ανάμεσα στα έργα του βρίσκονται ορισμένα που επιλέγουν το δρόμο του παραλόγου, καθώς και μερικές ερωτικές συνθέσεις.\nΜετά τη μετανάστευσή του στις ΗΠΑ το 1932, ο Γκρος απέρριψε το προηγούμενο έργο του, και γενικά την καρικατούρα· πίσω στη Γερμανία, τα έργα του, όπως και σχεδόν όλων των υπόλοιπων μοντέρνων ζωγράφων, χαρακτηρίστηκαν “εκφυλισμένη τέχνη” από το ναζιστικό καθεστώς. Αντί για αποκαλυπτικά οράματα της αστικής ζωής, ο Γκρος συνέχισε ζωγραφίζοντας συμβατικά γυμνά και πολλά τοπία. Περισσότερο καυστικά έργα, όπως ο πίνακας Κάιν, ή ο Χίτλερ στην Κόλαση (1944), αποτελούσαν πλέον εξαιρέσεις. Στην αυτοβιογραφία του έγραψε: “Ένα μεγάλο μέρος από όσα πάγωσαν μέσα μου στη Γερμανία έλιωσαν εδώ στην Αμερική και ανακάλυψα ξανά το παλιό μου πάθος για ζωγραφική. Προσεκτικά και εσκεμμένα κατέστρεψα ένα κομμάτι του παρελθόντος μου”. Αν και το στυλ του είχε αρχίσει να γίνεται πιο συμβατικό από τα τέλη της δεκαετίας του ’20, το έργο του στην Αμερική στράφηκε προς έναν συναισθηματικό ρομαντισμό, αλλαγή που γενικά θεωρήθηκε αρνητική.


Τί είναι τελικά η υπομονή; | Euaggelia Verganelaki\nΤί είναι τελικά η υπομονή;\n« Όλα φτάνουν στην ώρα τους για εκείνους που ξέρουν να περιμένουν»\nΣε κάθε χρονική περίοδο της ανθρώπινης πορείας η λέξη αυτή «Υπομονή», έχει γράψει μια πορεία, έχει διαδραματίσει σταθμούς στην ζωή πολλών ανθρώπων. Πολλά έχουν γραφτεί για την Υπομονή. Τραγούδια, ποιήματα, βιβλία. Πηγή έμπνευσης και φάρος ελπίδας.\nΑλλά τελικά τι είναι η «Υπομονή» ;\nΜπορούν όλοι να την έχουν; Πως μπορούμε να την αποκτήσουμε;\nΕίναι αγαθό ή αδυναμία;\nΜήπως χάνουμε κάνοντας υπομονή; Θα μας προσπερνάνε οι υπόλοιποι που δεν έχουν υπομονή και εμείς θα κοιτάμε; Ο υπομονετικός άνθρωπος συνήθως δεν είναι και θύμα; Η υπομονή και η επιμονή είναι το ίδιο;\nΠολλά τα ερωτήματα και μαζί θα τα βάλουμε σε μια σειρά.\nΗ διαστρέβλωση της υπομονής σε ανοχή/ παθητικότητα/ απουσία δράσης, έχει ως αποτέλεσμα να αφαιρείτε η δύναμή της.\nΗ λέξη “Υπομονή” ,παραπέμπει σε μια κατάσταση αναγκαστικής καταστολής. Ως υποχρεωτική αποδοχή μιας κατάστασης που δεν μπορεί ν’ αλλάξει. Ως έκφραση που αντιστοιχεί να λέγεται σε καταστάσεις αποτυχίας, έντασης, πένθους.\nΗ υπομονή λανθασμένα κάτω από αυτές τις συνθήκες γίνεται παθητική. Μετατρέπεται σε μια στάση παραίτησης ,όπου μεταλλάσσει τους ανθρώπους σε αδύναμους, ανήμπορους και ηττοπαθείς.\nΜε αυτή την μορφή της η υπομονή ,αντιπροσωπεύει μια κατάσταση αδράνειας. Στην καλύτερη περίπτωση, αντιστοιχεί σε μια αίθουσα αναμονής όπου ο χρόνος γίνεται βασανιστικός.\nΕπομένως η άσκηση της υπομονής δεν αναφέρεται σ’ ένα απλό ξεπέρασμα της δύσκολης στιγμής, αλλά σε μια δυναμική άσκησης, ενδυνάμωσης και ελευθερίας. Η υπομονή δηλαδή αναπαρίσταται, με τη κοπιαστική άνοδο σε μια κορυφή, που προσφέρει μια πανοραμική θέα.\nΣτα πλαίσια της σχέσης ενός ζευγαριού δε σημαίνει την ισόβια αναγκαστική αποδοχή του συντρόφου, την ισοπεδωτική συνύπαρξη. Αναπαριστά τη δυναμική της ανάπτυξης των δυνατοτήτων του εαυτού, που δεν τερματίζονται στη δημιουργία μιας προσωρινής καταναλωτικής σχέσης. Τη διαρκή εξέλιξη και των συντρόφων και της σχέσης\nΣτα πλαίσια λοιπόν των ανθρώπινων σχέσεων, η υπομονή μεταβάλλει την ανοχή σε αλλαγή και εξέλιξη.\nΚαθοριστικός παράγοντας γνησιότητας της υπομονής είναι η ελευθερία της επιλογής της.\nΔίχως ελευθερία, μετατρέπεται σε ένα δωμάτιο που στερείται οξυγόνου και όποιος ζει εκεί μοιραία θα πνιγεί.\nΔίχως ελευθερία, η μαγεία και η ομορφιά της ζωής γίνεται αβάστακτο βασανιστήριο και η υπομονή ισοδυναμεί με τα δεσμά που σε καθηλώνουν στην ακινησία.\nΗ Υπομονή είναι χαρακτηριστικό γνώρισμα των ανθρώπων όπου οι επιλογές τους δεν είναι αποτέλεσμα παρόρμησης αλλά ώριμης σκέψης . Που δεν παρασύρονται από εύκολους ενθουσιασμούς και γι αυτό και δεν απογοητεύονται και εύκολα. Η Υπομονή είναι ένα πολύτιμο προτέρημα των ανθρώπων που έχουν επεξεργαστεί τον εσωτερικό τους κόσμο, και τα «θέλω» τους. Έχουν σμιλευτεί με σκέψη και πολύ προσωπική εσωτερική αναζήτηση. Έτσι η υπομονή στους ανθρώπους αυτούς, φωτίζει τον δρόμο τους με σιγουριά για το αποτέλεσμα, και δύναμη να μην εγκαταλείπουν την προσπάθεια με τις δυσκολίες. Αντίθετα οι ανυπόμονοι (όπου συνήθως δεν έχουν αξιοποιήσει τις ικανότητές τους ) χάνουν τον ενθουσιασμό τους όταν εμφανιστούν τα δύσκολα και εγκαταλείπουν συνήθως τον αγώνα.\nΗ Υπομονή είναι η συνειδητή στάση ενός δημιουργικού, εργατικού και ικανού ανθρώπου που στέκεται υπεύθυνα απέναντι στη ζωή. Διαθέτει την ωριμότητα να γνωρίζει ότι μπορεί με τις ικανότητές του να επιτύχει πολλά.\nΜαθαίνοντας να κάνουμε Υπομονή δεν σημαίνει πως αποδεχόμαστε το κλουβί που μας στερεί την ελευθερία να πετάξουμε …αντίθετα εκπαιδευόμαστε να αντέχουμε και να προσαρμοζόμαστε στις απαιτήσεις των όρων και των προϋποθέσεων που επιτρέπουν την πτήση..\nΕίναι μια άσκηση δυναμικής και ενδυνάμωσης, σε ένα δύσκολο ανηφορικό μονοπάτι που τελικά οδηγεί προς την ελευθερία και έχει μια πανοραμική θέα.\nΗ ίδια η Φύση γύρω μας αν την παρατηρήσουμε μας φανερώνει το μυστικό της . Την Υπομονή…\nΑς μάθουμε λοιπόν να δεχόμαστε ότι έρχεται ο καιρός που τα δέντρα είναι γυμνά και να προσδοκούμε την εποχή που θα δρέψουμε τους καρπούς τους.\nΚαι όπως έχει πει ο Saadi : « Έχε Υπομονή…όλα τα πράγματα είναι δύσκολα πριν γίνουν εύκολα »


Η Αστυπάλαια της Τέρψης, της Στέλλας και της Φωτεινής > Φούιτ.gr\nLIVE ενημέρωση από τα ματς της 15ης αγωνιστικής Α’ ΕΠΣ Καστοριάς\nστα Ελλάδα 24 Ιουνίου 2019 18:30 0\nΟπως τόνισαν φορείς του νησιού στο Αθηναϊκό Πρακτορείο, με αφορμή το φεστιβάλ παιδικού βιβλίου, οι επισκέπτες-τουρίστες ξεπερνούν τους 20.000 το διάστημα Ιουλίου και Αυγούστου δημιουργωντας μάλλον μια ασφυκτική κατάσταση στην ήρεμη κατά τ’ άλλα εικόνα του νησιού. Η συγγραφέας Φωτεινή Κωνσταντοπούλου ψυχή του Φεστιβάλ, “πλάθει” το υλικό ώστε η Αστυπάλαια να γίνει το κέντρο στην επέκταση του φεστιβάλ και σε άλλα νησιά της Ελλάδας.\nΩστόσο δράσεις όπως αυτή του φεστιβάλ παιδικού βιβλίου στην Αστυπάλαια, που πριν λίγες ημέρες ανανέωσε το ραντεβού για το 2020, συμβάλλουν στον εμπλουτισμό του τουριστικών προϊόντων του νησιούπροκειμένου να ανοίξει ο δρόμος για τουριστική σαιζόν από τον Ιούνιο κλπ.\n“Η ευτυχία είναι σαν την πεταλούδα… έρχεται από εκεί που δεν την περιμένεις” λένε πολλοί! Η Αστυπάλαια είναι ένα νησί που θα συναντήσεις την “ευτυχία”, στις πολύ προσιτές παραλίες της, τόσο λόγω μορφολογίες όσο και του εξαιρετικού οδικού δικτύου της, στα σοκάκια της χώρας, στο κάστρο της Αστροπαλιάς που αποτελεί κατάλοιπο της Ενετοκρατίας, στη γαστρονομία της, αλλά και στους φιλόξενους κατοίκους της.\n“Η Αστυπάλαια θα έλεγε κανείς δεν έχει μυστικά, στα προσφέρει απλόχερα“, μας εξομολογούνται κάτοικοι του νησιού, που διακρίνονται για τη γλυκύτητα τους.\nΟι συνδέσεις με την ηπειρωτική Ελλάδα δεν είναι συνεχείς, οι υπηρεσίες υγείας νοσούν. “Ενας παθολόγος για όλες τις δουλειές“, σημειώνει κάτοικος του νησιού. “Η μαγική εικόνα του καλοκαιριού θαμπώνει στις συνθήκες που απαιτούν άμεση ιατρική δράση”.\nΗ ώρα είναι 10 το βράδυ και ο χαμηλός φωτισμός από το εσωτερικό ενός ανεμόμυλου, θα τραβήξει τα βλέμματα. Είναι η κα Στέλλα, που με φιλότιμες προσπάθειες υλοποίησε μια υπέροχη οβάλ βιβλιοθήκη, αποτελούμενη από ξενόγλωσσα βιβλία. “Οι ξένοι επισκέπτες του νησιού δείχνουν ξεχωριστό ενδιαφέρον για το υλικό της” σημειώνει η κα Στέλλα.\nΑστυπάλαια ΤΑΞΙΔΙΑ 2019-06-24


Έκλεισε το Καζίνο του Ρίου -Στο δρόμο 220 εργαζόμενοι – Αυτόνομη Ριζοσπαστική Κίνηση\nΈκλεισε το Καζίνο του Ρίου -Στο δρόμο 220 εργαζόμενοι\nKλειστό παρέμεινε χθες το καζίνο του Ρίου, καθώς κάποιοι εργαζόμενοι πέτυχαν να κατασχέσουν το αποθεματικό της επιχείρησης. Χωρίς επαρκές αποθεματικό δεν μπορεί να λειτουργήσει η επιχείρηση, αφού βάσει νόμου αποτελεί τη διασφάλιση της επίδοσης των κερδών των παικτών στα τυχερά παίγνια. Το επαρκές αποθεματικό κάθε επιχείρησης καζίνο υπολογίζεται με έναν αλγόριθμο που ορίζει η Επιτροπή Εποπτείας & Ελέγχου των Παιγνίων (ΕΕΕΠ).\nΤο ποσό που κατασχέθηκε χθες ανέρχεται σε 89.000 ευρώ, ποσό που θεωρείται αμελητέο συγκρινόμενο με τις οφειλές της επιχείρησης. Και με δεδομένο ότι οφείλονται δεκάδες εκατ. ευρώ σε τράπεζες, ελληνικό Δημόσιο και Ταμεία, είναι απορίας άξιο γιατί επιχειρήθηκε για δεύτερη φορά η κατάσχεση του αποθεματικού της επιχείρησης.\nΣημειώνεται ότι από τις κατασχέσεις αυτού του είδους, πρώτα αποζημιώνονται το Δημόσιο, τα Ταμεία, οι τράπεζες και στη συνέχεια οι εργαζόμενοι. Ως συνέπεια, είναι απίθανο μέρος του ποσού που κατασχέθηκε, να φτάσει στα χέρια των εργαζομένων.\nΣυνδικαλιστικοί παράγοντες βλέπουν πίσω από αυτή την κίνηση μερίδας εργαζομένων του καζίνο άλλα συμφέροντα που επιθυμούν το κλείσιμο του καζίνο. Δεν ισχύει το ίδιο για τους περίπου 220 εργαζομένους της εταιρείας, που με μεγάλη προσπάθεια επιχειρούν να κρατήσουν τη χρεωμένη επιχείρηση εν ζωή.\nΤο Εργατοϋπαλληλικό Κέντρο Πάτρας επέκρινε τη στάση των εργαζομένων που πρόσκεινται στο ΠΑΜΕ και έβαλαν «λουκέτο» στην επιχείρηση. «Η συλλογική προσπάθεια της πλειονότητας των εργαζομένων για να κρατηθεί η επιχείρηση ζωντανή ισοπεδώθηκε από τη μία στιγμή στην άλλη και 220 εργαζόμενοι οδηγήθηκαν στην ανεργία. Θέλουμε να ελπίζουμε όχι οριστικά», ανέφερε η σχετική ανακοίνωση. Επίσης, για τη σκοπιμότητα της πράξης των 10 εργαζομένων της επιχείρησης αναρωτήθηκε σε ανακοίνωσή του και ο πρόεδρος της ομοπονδίας εργαζομένων στα καζίνο της χώρας, Γιάννης Λογοθέτης.\nΑξίζει να σημειωθεί ότι την προηγούμενη ημέρα η εταιρεία κατέβαλε 400 χιλ. ευρώ έναντι δεδουλευμένων στους 220 εργαζομένους του καζίνο. Επιπλέον, οι 89.000 που κατασχέθηκαν δεν αφορούσαν δεδουλευμένα αλλά οφειλόμενα φιλοδωρήματα.\nΣύμφωνα με στελέχη της ΕΕΕΠ, το καζίνο θα παραμένει κλειστό όσο δεν υπάρχει επαρκές αποθεματικό. Ο όρος αυτός συνιστά μια διασφάλιση των παικτών-πελατών του καζίνο ότι δεν θα ζημιωθούν. Επίσης, όπως αναφέρουν, στην περίπτωση που η κατάσταση αυτή συνεχιστεί, τότε θα πρέπει να προχωρήσουν σε αφαίρεση της άδειας λειτουργίας του καζίνο.\nΠροηγούμενο Previous post: Δημόσιο: Έναρξη εφαρμογής Ενιαίου Συστήματος Κινητικότητας\nΕπόμενη Next post: Η Ελλάδα είναι η χειρότερη χώρα παγκοσμίως, σε ότι αφορά την ασφάλεια στην εργασία


Σεφ - Ξενοδοχεία\nΣεφ: Αναζήτηση ξενοδοχείων\nΔείτε ξενοδοχεία για Σεφ στο χάρτη\nΣεφ: Εξερευνήστε την πόλη\nΑν θέλετε να βρείτε ένα νέο αγαπημένο προορισμό, μην ψάχνετε άλλο. Οι επισκέπτες δεν θα βρουν πολλά γνωστά αξιοθέατα στην περιοχή (Σεφ), αλλά δεν θα χρειαστεί να πάνε μακριά, για να επισκεφτούν μέρη όπως: Κάστρο Plessis Bourre. Μη χάσετε την ευκαιρία να δείτε αξιοθέατα στη γύρω περιοχή, όπως: Λέσχη Γκολφ και Εξοχική Λέσχη Anjou και Καθεδρικός του Contigne.\nΣεφ: Πού να μείνετε\nΕίτε σχεδιάζετε να διαμείνετε για μία νύχτα είτε για μια εβδομάδα, ο προορισμός αυτός (Σεφ) διαθέτει το κατάλληλο ξενοδοχείο για εσάς. Μπορείτε να βρείτε έως και 27 προσφορές για καταλύματα στην περιοχή (Σεφ) στη Hotels.com, ορισμένα εκ των οποίων με έκπτωση έως και 30%. Διαθέτουμε χαμηλές τιμές δωματίων από 21 USD τη νύχτα και παρακάτω θα βρείτε τα ξενοδοχεία με βάση την αξιολόγηση με αστέρια σε Σεφ, καθώς και στη γύρω περιοχή:\nΣεφ: Τρόποι μετάβασης\nΠετάξτε σε: Ανζέ (ANE-Ανζέ - Λίγηρας), 16,9 χλμ. από το κέντρο της πόλης (Σεφ).\nΣεφ: Τι να δείτε στη γύρω περιοχή\n• Κάστρο Plessis Bourre (3,3 χλμ. από το κέντρο της πόλης)\n• Λέσχη Γκολφ και Εξοχική Λέσχη Anjou (3,2 χλμ. από το κέντρο της πόλης)\n• Καθεδρικός του Contigne (11,6 χλμ. από το κέντρο της πόλης)\n• Εθνικό Λιμάνι του Λέοντα του Angers (13,2 χλμ. από το κέντρο της πόλης)\n• Βοτανικός Κήπος Terra Botanica (14,5 χλμ. από το κέντρο της πόλης)\nΣεφ: Πότε να πάτε


Ανάκληση των παρτίδων καλλυντικών προϊόντων - trikalazoom.gr\nHome Αποκαλυπτικά Ανάκληση των παρτίδων καλλυντικών προϊόντων\nΑνάκληση των παρτίδων καλλυντικών προϊόντων\ntrikalazoom Πέμπτη, Μαΐου 23, 2019 Αποκαλυπτικά\nΤην ανάκληση των παρτίδων των παρακάτω καλλυντικών προϊόντων για τους λόγους που αναφέρονται:  Πούδρα Lovie CONTOUR PERFECTION No 221. (αρ. παρτ. 03030217).\nΥπεύθυνος κυκλοφορίας: LOVIE COSMETICS ATHENS. Ανιχνεύθηκε το συντηρητικό Ethylparaben, ενώ δεν αναγράφεται στην επισήμανση της συσκευασίας.\nΠούδρα Lovie Compact Powder No.203A. (αρ. παρτ. 03040117). Υπεύθυνος κυκλοφορίας: LOVIE COSMETICS ATHENS. Ανιχνεύθηκε το συντηρητικό Phenoxyethanol, ενώ δεν αναγράφεται στην επισήμανση της συσκευασίας. Επίσης, επι της επισήμανσης αναγράφεται το συντηρητικό Ethylparaben ενώ δεν ανιχνεύθηκε κατά τον εργαστηριακό έλεγχο.\nΜΕ ΑΠΟΔΕΙΞΗ Χολαργός, 22/05/2019 Αρ. Πρωτ.: 65477 Ανάρτηση στο διαδίκτυο Προς : LOVIE COSMETICS ATHENS Tαχ. Δ/νση: Εθνικής Αντίστασης 6 17456 Άλιμος Αττική 2  Πούδρα (Σκιά ματιών) Lovie Terracotta Multi, Eyeshadow, No18. (αρ. παρτ.: 4030250). Υπεύθυνος κυκλοφορίας: LOVIE COSMETICS ATHENS.\nΑνιχνεύθηκε το συντηρητικό Isobutylparaben, ενώ δεν αναγράφεται στην επισήμανση της συσκευασίας.  Πούδρα (Σκιά ματιών) Lovie Terracotta Multi, No22. (αρ. παρτ.: 4060041).\nΥπεύθυνος κυκλοφορίας: CHRISTOS AVGERIS & CO COSMETICS ACCESORIES. Ανιχνεύθηκε το συντηρητικό Isobutylparaben, ενώ δεν αναγράφεται στην επισήμανση της συσκευασίας.\n Κρέμα Lovie Μake up oil free No2 (αρ. παρτ.: 16470). Υπεύθυνος κυκλοφορίας: LOVIE COSMETICS ATHENS. Aνομειογενές μείγμα με εμφανή διαχωρισμό δύο φάσεων.  Πούδρα Lovie Compact Powder No 2015A. (αρ. παρτ. 03031117).\nΥπεύθυνος κυκλοφορίας: LOVIE COSMETICS ATHENS. Ανιχνεύθηκαν τα συντηρητικά Phenoxyethanol, Methylparaben, Propylparaben, Butylparaben ενώ δεν αναγράφoνται στην επισήμανση της συσκευασίας.  Κραγιόν Lovie MATTE lipstick Hyaluronic Acid & Argan Oil, Paraben free No 216. (αρ. παρτ. 161498). Υπεύθυνος κυκλοφορίας:\nLOVIE COSMETICS ATHENS. Ανιχνεύθηκε το συντηρητικό Methylparaben, ενώ δεν αναγράφεται στην επισήμανση της συσκευασίας. Η παρούσα απόφαση εκδίδεται στα πλαίσια της προστασίας της Δημοσιάς Υγείας.\nΤα σχετικά παραστατικά πρέπει να τηρούνται για διάστημα τουλάχιστον πέντε (5) ετών και να τίθενται υπόψη του ΕΟΦ, εφόσον ζητηθούν. Ο Πρό\nΑναρτήθηκε από trikalazoom στις Πέμπτη, Μαΐου 23, 2019


Ο ΠΑΟΚ ζήτησε εισιτήρια, ο Άρης δέχθηκε αλλά…«κόκκινο» από την αστυνομία – politik.gr\nΟ ΠΑΟΚ ζήτησε εισιτήρια, ο Άρης δέχθηκε αλλά…«κόκκινο» από την αστυνομία\n08/10/2018, 2:57 μμ\nΣύσκεψη για τα μέτρα ασφαλείας που επρόκειτο να ληφθούν στο επικείμενο ντέρμπι της Θεσσαλονίκης, ανάμεσα στον Άρη και τον ΠΑΟΚ, πραγματοποιήθηκε σήμερα στο γήπεδο «Κλεάνθης Βικελίδης» με εκπροσώπους και των δύο ομάδων, της ΔΕΑΒ και της αστυνομίας.\nΑπό την πλευρά της, η διοίκηση της ΠΑΕ ΠΑΟΚ ζήτησε εισιτήρια προκειμένου να φιλοξενηθούν οπαδοί της στο ντέρμπι της Κυριακής, ο Άρης εισηγήθηκε θετικά ως προς το αίτημα, αλλά η αστυνομία άναψε «κόκκινο». Ως εκ τούτου η αναμέτρηση θα διεξαχθεί παρουσία φιλάθλων μόνο από την πλευρά των γηπεδούχων.\nΣτους εκπροσώπους του Δικεφάλου θα δοθούν είκοσι προσκλήσεις και μια σουίτα όπου θα φιλοξενηθούν οι διοικούντες την ομάδα, ενώ όπως αποφασίστηκε προστατευτικό δίχτυ θα τοποθετηθεί πίσω από τον πάγκο του ΠΑΟΚ, αλλά και στη θύρα 2 του «Κλεάνθης Βικελίδης».\nΕπιπλέον αυστηρά θα είναι τα μέτρα τόσο εκτός όσο και εντός του γηπέδου πριν κατά την διάρκεια αλλά και μετά το τέλος του αγώνα, ενώ μέσα στις επόμενες ημέρες θα υπάρξει κι άλλη συνάντηση μεταξύ των εμπλεκόμενων πλευρών.\nTags: Sports, Άρης, Αστυνομία, Εισιτήρια, μέτρα τάξης, ΠΑΟΚ\nΟΠΕΚΕΠΕ: 5,5 εκατ. ευρώ σε 9.840 δικαιούχους